
PESSOflfíTGHS 

Enrich  Galceran. — Home  de  negoci,  simpàtich,  35 
anys,  no  du  pel  a  la  cara,  un  xich  calvo,  tipo 
extrangerat,  vesteix  correctament,  maneres 
decidides. 

Lluís  Llobateras. — Arquitecte,  25  anys,  bigoti  a  lo 
Kàiser,  elegant,  irònich,  un  xich  escéptich, 
egoista  en  el  fons,  fill  de 

Don  Joan  Llobateras. — 60  anys,  tipu  vulgar  de  co- 
merciant retirat,  satisfet,  poch  elegant,  bigo- 
ti retallat,  panxeta. 

Don  Policarp  Pinol. — 50  anys,  viudo  vanitós,  gro- 
ller: es  de  la  Creu-Roja  (oficial)  comerciant 
de  bacallà. 

Puigdengoles. — Advocat,  25  anys.  vesteix  de  jaqué, 
magre  ab  cara  de  penes,  du  ulleres  y  barbeta, 
posat  d'incomprès. 

Quel. — Ordinari  de  Vilajova,  40  anys,  es  pagès,  y  el 
fà,  servicial  qnan  li  convé,  aspecte  simpàtich ; 
en  el  fons  un  poca  vergonya. 

María. — Filla  de  D.  Joan  Llobateras,  23  anys,  her- 
mosa.  vesteix  ab  senzillesa  y  elegància,  caràc- 
ter en  apariencia  afable  y  dúctil,  egoista  y 
ambiciosa,  molt  inteligent. 

La  Tieta. — Cunyada  de  D.  Joan  Llobateras.  35 
anys,  fets,  en  confessa  30,  te  encara  esperan- 

ces,  vesteix  en  conseqüència,  pinta  y  toca  el 
piano  malament  abdues  coses;  cabell  oxige- 
nat, s'escolta  quan  parla,  amiga  de  llegir  no- 
veles. 

D.a  Salvadora. — Esposa  de  D.  Joan  Lloberas,  5o 
anys,  vulgar,  sense  instrucció  ni  dó  de  gents, 
procura  amagarho  sense  conseguirho.  Porta 
sempre  vestits  bons  y  de  mal  gust. 

Isabel. — 22  anys,  amiga  de  colegi  de  Maria  Llobate- 
ras,  coqueta,  maliciosa,  desconfiada,  un  xich 
desinvoltay  atolondrada,  vesteix  ab  elegància 
cridanera,  està  convensuda  dels  seus  atrac- 
tius. 

S.*  Galceran  (D.a  Ramona). — Tia  d'Erich  Galceran, 
viuda,  sense  fills,  viu  a  la  seva  torra  de  Vila- 
jova  de  desde  que  es  viuda,  ben  educada,  ta- 
lent natural  y  molt  dó  de  gents,  bona  dóna  y 
simpàtica.  Vesteix  de  negre. 

Minyona. — dels  senyors  Llobateras.  20  anys,  sapada 
de  la  La  Conca,  bona  noya  y  bèstia. 

La  Quimeta. — 30  anys,  de  ciutat,  cambrera  de  la 
senyora  Galceran,  al  revers  de  la  medalla  de 
de  l'anterior. 


ACTE  PRIMER 

A  casa  dels  senyors  Llobate- 
ras  a  Barcelona.  Saleta  de 
confiansa,  portes  a  dreta  y 
esquerra,  la  del,  fons  oberta. 
Aspecte  elegant,  mobles  nous. 


ESCENA  I 

D.a   SALVADORA  y   la   MÍNYONA 

Surt  D.a  Salvadora  de  la  seva 
cambra  (esquerra)  y  se  diri- 
geix a  la  Minyona  que  acaba 
d'endressar  la  saleta. 

D.a  Salvadora.  Digui  al  senyoret  que  no's 
descuidi  d'enviar  targetes  al  senyor  Planas, 
que  avuy  es  el  seu  sant.  (Girantse  d'esque- 
na a  la  minyona).  Veigi  si  la  punxa'm  ve 
al  mitj. 

La  minyona  rectifica  la  man- 
telela.  o  el  cinturón.  La  se- 
nyora pren  el  moneder  que 
havia  deixat  demunt  de  la 
tauleta  y  es  dirigeix  a  la  por- 
ta del  fons. 

Minyona.    Senyora! 
D.a  Salvadora.    Que? 
Minyona.    Que  vol  avuy  per  escudella:  pis- 
tons o  betes? 

D.a  Salvadora.  Lo  que  vulgui...  y  ja  li  vaig 
dir  que  això  d'escudella  no  ho  digués. 

Minyona.     Donchs  com  ho  tinch  de  dir? 

D.a  Salvadora.    Digui  sopa,   que  està  més 

be...  No  sè  quan  apendrà  d'enraonar  com 

nosaltres! 

Ya  per  anàrsen. 
Minyona.     Senyora!  Que  se'n  va  ab  un  fra- 
re a  les  faldilles. 

Les  hi  arregla.  Surt  D.a  Sal- 
vadora y  es  queda  la  minyo- 
na sola  arreglant  la  saleta. 
Canta 

Que  te  quieres  apostar,  etz. 

ESCENA  II 

lluís,  la  minyona,  després  marià 

Lluís,  sortint  malhumorat  de  la  seva  cambra, 
dreta.  Ahir  vaig  deixar  una  goma  esborra- 
dora  nova  demunt  de  la  meva  taula...  Ja 
ha  volat! 

Minyona.  Potser  ha  anat  a  terra...  Com  que 
salta. 

Lluís.  No  pas  si  no  la  toquen  (cridant).  En- 
trar vostè  a  endressar  el  despatx  y  extra - 
viarse'm  alguna  cosa,  tot  es  hu! 

Maria,  entrant  pel  fons.  Que  scn  aquets  crits? 

Lluís.  Res...  que  no  guanyaré  prou  pera  go- 
mes. Ahir  mateix  en  vaig  comprar  una  de 
nova  y  ja  s'es  fos. 

La  Minyona  se'n  va  pel  fons. 

Maria.  Ja  sortirà! 

Lluís.  No  sé  ont  la  deu  haver  entaforada. 

Maria.  Vols  una  molla  de  pa,  de  moment? 

Lluís.  No  cal...  Però  es  que  es  la  canso  de 
cada  dia!...  Aquesta  dèria  que  teniu  d'en- 
dressarho  tot...  Ab  això  sí  que  no  sembles 
pas  germana  meva! 

Maria.  Però  home,  be  s'ha  d'arreglar  el  teu 
despatx  (irònica).    Figurat  que  ve  un  pro- 
pietari a  encarregarte   una  casa,  que  pen- 
saria si  ho  veges  tot  en  desordre? 
Lluís.  Que  allí  s'hi  trevallal 
Maria.  Lo  que  foren  les  aparienciesl 
Lluis.  Que  per  ventura  no  m'hi  passo  una  o 
dues  hores  diàries  dibuixant? 

Maria.  Encare  fas  aquell  progecte  d'iglesia? 
Lluis    Sí;  el  tinch  ja  quasi  del  tot  acabat. 

Maria.  Y't  creus  que  te  l'encarregarà  may 
ningú  una  iglesia? 

Lluís.  Qui  sab,  Mare  de  Deu!...  Estem  o  no 
estem  en  període  constructiu?...  Jo'm  pre- 
paro... Ja  has  vht  també  els  plànols  que  hi 
fet  pera  un  Teatre  Municipal? 

Maria.  Sí,  molt  bonichs.  Son  aquells  que  hi 
ha  un  marge  tan  gran,  oy? 

Lluis.  Sí.  En  els  trevalls  pera  l'Ajuntament 
s'hi  ha  de  deixar  sempre...  També  tinch 
progectada  una  Kursaal. 

Maria.  Digues  un  café-concert  o,  millor, 
una  casa  de  joc  ..  Això  sí  qu'encare  que  no 
passi  de  progecte... 

Lluis.  Que  sabs  tu,  que  sabs  tu!...  Si  havem 
de  fer  la  Ciutat,  fíxathi,  Ciutat  ab  C  majús- 
cula, no  hi  pot  mancar  un  espléndit  café- 
concert... 

Maria.  Les  diversions,  en  la  ciutat  que  dius, 
no  han  d'esser  d'aquesta  mena  d'especta- 
cles... altres  esplais  hi  ha  més  dignes. 

Lluis,  ab  admiració  còmica.  Noya,  parles  com 
un  llibre...  D'ensà  que  tens  per  pretendent 
a  un  poeta  místich...  te  tornes  predica- 
dora... 

Maria,  protestant.  No  ho  es  de  poeta!...  To- 
tal per  uns  versos  que  va  fer!... 

Lluís.  No  ho  he  dit  per  ofèndrel...  però  no'm 
negaràs  que  té  la  primera  condició  pera 
serho:  es  pobre. 

fVIaria.  Però  té  un  gran  cor! 

Lluís.  No  n'hi  ha  prou  pera  fer  bullir  l'olla... 
Però  ja  sé  que  no't  convencería.  Tú,  are, 
te  fas  la  romàntica,  jo  soch  francament  po- 
sitivista... Grech  que  en  aquest  mon  la 
qüestió  son  rals!...  Ja  vindràs  ab  mi,  des- 
enganyat noya,  l'amor  s'evapora  ..  y  els  di- 
ners quedan... 

Maria.  May  me  casaria  jo  pels  diners!... 
(Pausa).  Y  vols  dir  qu'es  tan  pobre  com 
dius?...  A  casa  seva  crech  qu'estàn  be... 

Lluís.  Son  molts  germans. 

Maria,  tristament.  Ja  es  veritat,  ja!...  (Pausa). 
Però  que  en  treuría  de  ser  ambiciosa? 
Entra  la  Tieta. 

ESCENA   III 

Dits  y  la  tieta 
Tieta,  Sabeu  si  vindrà  a  dinar  el  vostre  pare? 
Lluís.  No  sé,  tieta;   suposo   que  sí.   Be  se'n 

dona  de  feina,  pobre  papà,  ab  la  tal  torre!... 

Sort  que  ja  s'acaba... 
Tieta.  Ah!  Que  ja  haveu  pensat  ab  el  nom 

que  se  li  té  de  posar? 
Lluís,  Me  sembla  que  lo  millor  fora  no  po- 

sarnhi  cap. 
Tieta.  Ja  vàreu  sentir  lo  que  va  dir  en  Joan 

fa  pochs  dies:  que  hi  penséssim. 
Maria.  Que  n'ha  pensat  algun  vostè,  tieta? 
Tieta.  Es  clar  que  sí.  En  tinch  varis. 

Maria.  A  veure,  díguils? 

Tieta.  El  primer  es  molt  escayent  y  sona 
molt  be  a  l'orella... 

Lluis.  Naturalment,  no  té  pas  de  sonar  al 
nas! 

Tieta.  mitj  enfadada.  Que  xistósl 

Maria.  Digui,  digui,  no'n  fassi  cas  d'aquest. 
Quin  nom  es? 

Tieta.  Villa  de  les  acàcies. 

Lluis.    De  bola? 

Tieta.  després  de  mirdrsel,  no  volentne  fer 
cas.  O  aquest  altre:  Torre  florida. 

Lluís.  Fa  molt  aigua-nal...  No  sé  perquè  ha- 
vem de  preocuparnos  pel  nom;  prou  que'ls 
forasters  n'hi  treuràn  algun. 

Tieta.  Vols  dir? 

Lluís.  Que's  pensa  que'ls  de  Vilajova  seran 
diferents  dels  d'altres  bandes?  A  fora  ja  se 
sab,  això  de  treure  motius  se  practica  com 
un  sport...  Anem  a  dir  que  aquí  a  Barce- 
lona passa  lo  mateix... 

Maria.  Crech  que  ala  torre,  de  posarli  algun 
nom,  el  millor  es  el  de  la  mamà:  Villa  Sal- 
vadora, y  si'l  troben  massa  llarch,  Dora, 
que  es  com  li  diu  el  papà... 

Lluís.  Això  de  villa  no  es  català. 

Tieta.  Es  pot  dir  torre;  també  esbonich. 
Torre  Dora. 

Lluis  y  Maria  riuen. 

Lluís.  Just!  Torradora!...  No  n'hi  ha  cap  de 
més  propi.  Ab  la  calor  que  hi  farà!... 

Tieta.  alsanlse  enjadada,  Ab  vosaltres  es  im- 
possible parlar  de  rès. 

Se'n  va. 
Maria.  Veus,  ja  l'has  feta  enfadar! 

Lluís.  Oh!  Ella  sí  que  aviat  hi  es! 
Maria.  Sembla  que  ho  fassis  expressament. 
Lo  pitjor  es  que  m'ho  farà  pagar  an  a  mi! 

Lluís.  An  a  tu? 

Maria.  Sí.  Quan  li  diré  d'anar  a  un  cinema- 
tògraf no  ho  voldrà,  y  com  a  la  mamà  li  fa 
mal  a  la  vista... 

Lluís.    Encare  no  hi  vas  prou  ab  el  papà? 

Maria.  No  es  lo  mateix. 

Lluís,  rienl.  Ah,  dolenta!...  Segur  que  quan 
hi  vas  ab  la  tieta,  tro  veu  an  en  Puigden- 
goles  per  casualitat... . 

ESCENA   IV 
Dits  y  la  minyona,  després  en  puigdengoles 

Minyona,  enirant.  Hi  ha  el  senyor  Puigden- 
goles. 

Lluís.  Esta  y  la  olra  vayan  pasando!... 
Maria.   Que  entri. 

Llu  is.  Ja  tens  aquí  Yenamorat  doncell! 
Puig,  entrant.  Que  tal  Maria?  Quejal  Lluis? 

Saludos. 
Maria.    Be  y  vostè? 
Lluis.  Ola  noy,  que  dius  de  bó? 
Puig.   Res  de  nou.    Els  demés  tots  bé?   (A 
Maria).  Que  no  hi  es  la  seva  mamà? 

Maria.   No;  ha  sortit  a  fer  una  visita  de  con 
dol.  El  papà  també  es  fora,   però  hi  ha  la 
tieta:  vaig  a  cridaria. 

Puig.  Que  no's  molesti!...  Hé  pujat  un  mo- 
ment pera  dirlos  que  tinch  un  palco  pel 
concert  de  l'Orfeó... 

Lluis.    Una  «llotgeta» 

Puig.  ...Que'ls  vinch  a  oferir  *per  si  desitjan 
anarhi... 

Maria.  Gràcies;  ho  demanaré  al  papà. 

S'assenten. 

Puig.  Saben  a  qui  he  vist  aquest  dematí?  Al 
senyor  Pinol.  Que  no  ha  vingut? 

Lluis.  No.  Que  ha  de  venir? 

Puig.  Aixís  m'ho  ha  dit. 

Lluis,  Has  fet  be  d'advertir  (A  Maria).  Si 
pregunta  per  mi  dígali  que  no  soch  a  ca- 
sa... Quin  home  més  pesat...  ^Mira,  avisa  a 
la  tieta  y  la  faràs  contenta. 

Puig.  Es  de  debò,  donchs,  que  porta  inten- 
cions?... 

Maria.   No  sé,  en  Lluís  ho  diu  ... 

Lluis.  Però  que  no  veus  les  magarrufes  que 
li  ía  la  tieta?...  Mira  tú  que  a  la  seva  edat!... 

Maria.  Calla!...  St'l  sentia!...  (Entra  la  mi- 
uyona. 

En  Puig  y  !a  Maria  segueixen 
la  conversa  en  veu  baixa. 

Minyona,  de  desde  la  porta.  Senyoret! 

Llnis.   Que  hi  ha? 

Minyona,  adelantantse.  Portan  el  recibo  deia 

Menguardia. 
Lluis.  Que  es  això   de  menguardia?   Digui: 

«van»,  dona,  «vam... 
Minyona,   entornantsen  a  la  porta  y  cridant 

cap  a  dins.  «Van»! 
Lluis,   alsantse  contrariat  y  rient  a  pesar  seu. 

Tingui  y  vagi,  vagi  en  nom  de  Deu. 

Li  dona  una  pesseta.  Surt  la 
minyona. 

Puig,  a  Maria,  seguint  la  conversa.  Sí,  demà- 

nali,  tenim  tan  poques  ocasions  pera  par- 

larnos...  Ah!  té. 

Li  dona  un  paquetetde  bom- 
bons que's  treu  de  la  butxa- 
ca. La  Maria  s'adona  que'n 
Lluís  els  sent. 

(Viària,  alt.  Moltes  gràcies...  però  per  qué  ho 

fa  això? 
Puig.   Que  no  li  agradan,  Maria? 
Lluís.   An  eila?...  Si  es  de  lo  més  llaminera! 
Maria.  No  ho  cregui,  això  m'ho  llevan. 

Lluis.   No  hi  tens  cap  culpa.  Es  un  fet  d'he- 

rencia... 
Maria.  No  diguis,  que  ni'l  papà  ni  la  mamà 

hi  son  aficionats  al  dols. 

Lluis.  D'herencia...  colateral....  La  nostra 
xamosa  tieta  es  torna  boja  per  les  llamina- 
dures... Figura't  que's  veu  l'aixarop  a  raig 
d'ampolla!... 

Puig.  Tu  sempre  de  broma...  Me'n  vaig  que 
a  les  onze  tinch  una  vista...  un  judici  oral... 

Lluis.  Que  te  l'ha  proporcionat  el  torn  d'ofici 
el  teu  client? 

Puig.  Sí,  un  trinxeraire  que  va  robar  una 
canyería  de  plom...  Total  res! 

Lluis,  ab  fingit  enfado.  Com  s'entén  res!  La 
propietat  es  sagrada! 

Maria.  Yel  defensa  vostè? 

Lluis,  No  passis  ànsia,  el  condemnaran! 

Puig.  Home,  gràcies! 

Lluis.  No  ho  dich  per  tu,  es  que  conech  el 
jurat.  Si  no  més  hagués  donat  una  ganive- 
tada probablement  l'absoldrien:  fora  pa- 
ssional; però  un  atach  a  la  propietat! 

La  Maria  que  ha  destapat 
la  capsa  de  bonbons  n'ofereix 

an  en  Puigdengoles  y  an  en 
Lluís. 

Puig.  Ja  hi  toques,  ja.  (Treyentse  el  rellotge). 
Però  es  tardíssim...  Maria,  a  reveure. 
Lluis... 

Maria.  Fins  després. 

En  Lluis  acompanya  an  en 
Puigdengoles  fins  a  la  porta 
del  pis,  surten  abdos  per  la 
del  fons,  tornant  en  Lluis 
tot  seguit. 

ESCENA  V 

marià,  lluís,  després  la  minyona 

Lluis.  Si  aquest  espera  pera  casarse  que'l  bu- 
fet li  dongui...  me  sembla  que  n'hi  ha  per 
estona..-  y  sent  passant  d'en  Còdols  s'hi 
farà  més  sabi  que  rich...  D'advocats  n'hi  ha 
més  que  un  foch  no'n  cremaria. 

Maria.  Y  d'arquitectes?...  Ademés  sembla 
que  al  Sr.  Còdols  el  presentaran  per  dipu- 
tat provincial  y,  si  surt,  li  té  promesa  una 
plassa... 

Lluis.  De  què? 

Maria.  No  me'n  recordo.   Sé  que  es  a  la  Di- 
putació y  que  cobraria  cinquanta  duros. 
Lluis.   Ben  poca  cosa  es. 
Maria.  Deu  n'hi  do! 
Lluis.  Que'n  fareu  de  badalls! 

Minyona,  entrant.  Dispensin  que  me'n  havia 
descuidat,  senyoret;  m'ha  dit  la  senyora  al 
sortir  que  li  fes  pensar  en  enviar  targetes  a 
Don...  a  Don... 

Lluis.  Enterats! 

Minyona,   ...que  avuy  era  el  seu  sant. 

Lluis,  impacient.  A  veure,  porti  un  diari  que 
mirarem  els  Sants  (surí  la  minyona).  Sabs 
que  havem  fet  una  adquisició  ab  la  tal  mi- 
nyona! Sembla  que  baixi  de  la  vall  d'Aran! 
(Torna  la  minyona  ab  el  «Cu-cut»). 

Minyona.  Si  es  servit. 

Li  dona  el  periódich. 

Lluis.   Que'm  porta  are,  el  «Cu-cul»? 

Minyona.  Com  ha  dit  que  volia  mirar  els 
sants. 

Lluis,  Ja  una  pilota  del  «Cu-cut»  y  li  tira.  Si 
no  se'n  va  d'aquí!... 

La  Minyona  fuig  corrents. 

Maria.  Déixela.  Ja  me'n  ocuparé  ]o  de  les 
targetes...  (Anant  a  obrir  un  escriptori  de 
la  saleta).  Aquí  hi  te  d'haver  un  calendari. 

Lluis.  Però  mira  que  es  bleda!  Es  ben  be  un 
tros  de  carn  batejada! 

Minyona,  tímidament,  desde  la  porta.  Se- 
nyoret! 

Lluis,  enutjat.  Altre  vegada! 

Minyona.   Hi  ha  el  senyor  Pinol. 

Lluis.  Que  passi!  '(A  la  germana).  Jo  fujo.- 
Quin  aburrimenti 

Maria.   Vaig  a  avisar  a  la  tieta. 


Se'n  va  per  l'esquerra,  men- 
tres  en  Lluis  se'n  va  per  la 
dreta,  quedantse  un  moment 
la  escena  sense  ningú. 

ESCENA  VI 

SENYOR    PINYOL,    la    TlETA  y   MARIA 

Sr.  Pinol.  Entra  pel  jons.  Es  dirigeix  al  sofà. 
Que  diuen  de  bo  aquestes  senyoretes? 

Fa  un  geste  de  contrarietat 
per  la  planxa  que  acaba  de 
fer  al  veure  que  no  hi  ha  nin- 
gú, després  se  cargola  el  bi- 
goti, que  ja  du  molt  cargolat. 

Tieta.  Entrant  per  l'esquerra  seguida  de  Ma- 
ria. Que  tal  senyor  Pinol? 

Maria.  Com  està? 

Sr.  Pinol.  Be,  gràcies.  Potser  les  he  vingu- 
des a  destorbar... 

Tieta.  Vostè  no  destorba  may...  Per  lo  que 
íeyal...  Estaba  pintant  una  pandereta. 

Sr.  Pinol.  Sí  que'm  sab  greu! 

Tieta.  Oh,  no  es  cosa  que  porti  pressa. 

Sr.  Pinol.  Vostè  sempre  tan  aficionada  a  la 
pintura!  Y  què  representa,  si's  pot  saber, 
lo  que  are  fa? 

Tieta.  Un  pastoret  y  una  pastoreta. 

Sr.  Pinol.  Es  un  asunto  molt  original!  (Pe- 
tita pausa).  Ja  saben  que  demà  hi  ha  pa- 
rada? 

Tieta.  No'n  sabia  rés. 

Maria.  Ni  jo. 

Sr.  Pinol.  Però  que  no  llegeixen  els  diaris? 
Això  no  sabien?...  No'ls  agrada  presenciar 
una  revista? 

Maria.   Es  una  cosa  tan  re -vista! 

Tieta.  Ay,  a  mi  m'entussiasma.,.  Es  una  na- 
ta de  color  tan  brillant!  Vostè  hi  deu^à 
anar... 

Sr.  Pinol,  cojoi.  Naturalment!  La  Creu 
Roja  no  pot  faltarhi! 

Tieta.  Y  ahont  serà? 

Sr.  Piíïol.  A  la  Diagonal,  a  les  onze. 

Tieta.   No  hi  faltarem,  veritat,  Maria? 

Maria,  Sí  y  que  m'agradarà  véurel  d'uni- 
forme. No  l'hi  he  vist  may. 

Sr.  Pinol.  Per  cert  que  demà  n'estreno  un... 
El  que  tenia  ja  no  podia  anar;  figuris  que 
havia  íet  tota  la  darrera  campanya. 

Tieta.  Ah,  no  sabia  que  vostè  hagués  estat  a 
Melilla 

Sr.  Pinol.  Com  a  serhi...  allò  que's  diu 
serhi...  no  senyora...  però  ve  a  ser  lo  ma- 
teix... 

Maria.  Ah! 

Sr.  Piíïol.  No  vaig  faltar  a  cap  dels  embarchs 
y  desembarchs  del  Moll...  y  allí,  a  la  Bar- 
celoneta,  ab  aquell  sol  y  aquella  pols..,  Y, 
parlant  d'una  altra  cosa,  ja  tenen  acabada 
la  torra? 

Tieta.  No  encara;  ja  voldria  que  estès  llesta... 
Tinch  unes  ganes  d'anar  a  Vilajova...  hi 
ha  allí  tants  bons  aires!.. 

Sr.  Pifíol.  Ja  ho  pot  dir,  ab  el  bosch  tan  a 
la  vora.  Vajal  tota  aquella  encontrada  es 
hermosíssima...  Jo  en  dich  la  «Suissa  cata- 
lana». 

Maria.  Que  hi  ha  estat  vostè  a  l'altre  de  Sui- 
ssa, a  l'auténtíca,  a  la  propiamente  dicha? 

Sr.  Piíïol.  No,  senyoreta,  y  vostè? 

Maria,  Tampoch...  Però  per  lo  que  he  sen- 
tit a  n'en  Lluis,  me  sembla  que  li  donaria 
totes  les  Vilajoves  per  un  Interlaken,  per 
exemple. 

Sr.  Pifíol.  Jo  fa  quatre  estius  que  hi  vaig  y 

pera  mi  es  una  mitja  vida.  El  metje  m'ho 
té  recomanat. 

Maria.  Que  està  malalt? 

Sr,  Pinol.  La  neurastenia,  la  ditxosa  neu- 
rastenia!  Es  la  plaga  de  tots  els  que  treba- 
llem de  cap...  y  jo,  ja  ho  saben  vGstés,  tot 
lo  sant  dia  de  cap  al  negoci! 

Tieta.   Y  que  no  té  els  seus  dependents? 

Sr.  Pinol.  Fíisen  dels  dependents!  Si  un  no 
vigilésl...  Me  diran  que  pera  qui  trevallo, 
sent  sol? 

Maria,  somrient.  Vostè  s'hauria  de  casar, 

Sr.  Pinol.  Oh!  Prou  que  m'ho  diu  el  metje 
també...  Però  com  la  persona  a  qui  he  po- 
sat inclimació  no  acaba  de  decidirse,  sens 
dubte  perquè  soch  viudo...  (Es  mira  a  la 
Tieta.  Pausa.)  Però  veig  que'l  seu  papà 
triga...  y  voldria  passar  pel  despatx  avants 
de  dinar...  (S'alsa). 

Tieta.   Ja  se'n  va?...  No  tanquen  a  la  una? 

La  Maria  truca  el  timbre;  ve 
poch  després  la  minyona  que 
es  queda  a  la  porta  del  fons 
pera  acompanyar  al  Sr.  Pinol. 

Sr.  Pinol.  Ja  tornaré  a  passar  qualsevol  dia 
pera  parlar  ab  en  Joan...  Ara  ja  he  tingut 
el  gust  de  véureíes  a  vostès  y  saber  que  tots 
estan  bons.  Molts  recorts  a  la  seva  germana, 
al  seu  cunyat  y  a  n'en  Lluís  (dona  la  mà 
ala  tieta)  que  no'l  veig  may  enlloch.  (Dona 
la  mà  a  la  Maria).  Senyoreta... 

Maria.  Passiho  be. 

Tíeta.  A  reveure,  Sr.  Pinol! 

Se'n  va  pel  fons  el  Sr.  Pinol, 
precedit  de  la  minyona. 

ESCENA  VII 

Dits  menys  el  senyor  pinol,  després  en  lluís, 
desprès  la  minyona 

Tieta,  jentse  ilusions.   No  se  pas  que  li  deu 

voler  dir  a  n'el  teu  pare... 
Maria.   Y  res!...    ho  ha   dit  para  motivar  la 

seva  visita  al  venirnos  a  dir  que   demà  hi 

havia  parada  pera  que  anéssim  a  véureli  el 

vestit  nou! 
Tieta.  Què  sabs  tul  Què  sabs  tu!... 

Se'n  va  a  la  seva  cambra. 

Maria,  A  la  porta  del  quarlo  den  Lluís.  Ja  es 
fora,  Lluis. 

Lluís.  Entrant  y  flairant  l'aire.  Uf!  Quina 
bravada  ha  deixat!  Quina  olor!...  Es  ridí- 
col  un  home  que's  perfuma...  Ahont  es  la 
tieta? 

Maria.  Ara  ha  entrat  a  la  seva  cambra. 

Lluís.  Se'n  deu  haver  anat  a  estudiar  l'«es- 
peranto...  No  més  li  faltava  aquesta  seba! 

Maria,  atinanthi.  Potser  ha  sortit  al  balcó  a 
admirar  el  garbo  de  D.  Poli...  Vaig  a  la  tri- 
buna a  véureho. 

Se'n  va  pel  fons.  Lluís  som- 
riu. Entra  la  minyona  nb 
una  tarjeta  a  la  safata. 

Minyona,  poruga.   Hi  ha  aquest  senyor! 

En  Lluís  llegeix  la  targeta. 
Lluis.   No'l  conech.  Ja  es  a  mi  a  qui  demana? 
Minyona.  M'ha  dit  que  li  era  igual  al  pare 

com  al  fill. 
Lluis.  Fassil  entrar!  A  veure... 

ESCENA    VIII 

LLUÍS,    GALCERAN 

Lluís.  Sorprès  al  veure  enlrar  a  n'en  Galceran. 
Com!  El  senyor  Galceran! 

Galceran.  Pera  servirlo,  amich  Llobateras. 
Lluis.  Vostè  per  Barcelona!  Vaja  una  sorpre- 
sa més  agradosa...  Pel  nom  no  hi  queya. 

Galceran.  Com  la  meva,  donchs  ignorava 
que'l  senyor  Llobateras  a  qui  vinch  a  veu- 
re, per  lo  que  li  esplicaré,  fos  el  que  l'any 
pass.it  vaig  tenir  el  gust  de  conèixer  a  Gi  - 
nebra...  N'hi  ha  tants  del  seu  nom!...  La 
casualitat  va  durnos  al  mateix  hotel  y  quan 
un  es  a  l'extranger  dona  tan  de  bo  trobar 
un  català  y  més  si  aquest  es  una  persona 
instruida  y  amable  com  vostè. 

Lluis.  Gràcies.  Sab  que'm  varen  servir  molt 
els  informes  que'm  va  donar.  Quantes  ve- 
gades he  recordat  ab  gust  aquells  pochs 
dies  que  vàrem  passar  junts... 

Galceran.  Danke  shònu!  ..  Y  no  pensa  tor- 
narhi  aquest  istiu  per  aquelles  terres? 

Lluis.  No  senyor.  Aquest  istiu  el  passaré  ab 
la  família,  a  Vilajova,  a  la  torra  qu'estém 
fent. 

Galceran,  Que  es,  per  cert,  lo  que  motiva 
la  meva  visita  (geste  d'estranyesa  den  Lluís) 
y  em  proporciona  la  satisfacció  de  tornarlo 
a  veure...  Donchs  vostè  es  el  propietari  de 
la  torra? 

Lluís.  Es  el  meu  pare...  Jo  no'n  soch  més 
que  l'arquitecte. 

Galceran.  Es  igual...  La  meva  tia,  que  es  la 
mestressa  de  la  torre  del  costat  de  la  de 
vostès... 

Lluís.  Donya  Ramona? 

Galceran.  Just...  M'ha  encarregat  que  mirés 

si  arreglàvem   allò  del  safreig,  porque  com 

es  paret  mitjera... 

Lluis.  Sí,  sí,  ja  sé...  Prou  que  ho  vaig  dir  al 
papà  que  reclamarien.,  coses  d'éll.  Díguili 
a  la  seva  tia  que  ja  ho  pot  donar  per  arre- 
glat... 

Galceran.  Li  agraeixo  molt,  La  co  a,  en  sí, 
es  de  poca  importància,  però  ja  sab  com 
son  els  vells,  y  la  tia... 

Lluis.  Hi  viu  vostè  ab  ella? 

Galceran.  Sí,  per  una  temporada.  Els  met- 
ges d'allà  a  Hamburg  me  varen  espantar 
un  xich;  me  van  dir  que'm  convenia  des- 
cansar, fer  higiene,  y  m'aconsellaren  un 
viatge  pel  Sud.  Donchs  aniràs  a  veure  la 
tia — vaig  pensar — ,  es  l'únich  troç  de  famí- 
lia que'm  queda  y  la  pobra  m'estava  sem- 
pre pregant  que  hi  anés... 

Lluís.  Però  s'hi  deu  avorrir  extraordinària- 
ment en  aquest  temps  a  Vilajova?...  y 
que'm  dispensi  Donya  Ramona! 

Galceran.  No  ho  cregui.  Per  ara,  al  menys. 
Porto  una  vida  tant  diferenta  de  la  acostu- 
mada que  hi  trobo  cert  encís...  Ademés,  y 
potser  aquesta  sia  la  rahó  principal,  ab  els 
quinze  dies  que  hi  soch  me  trobo  molt  mi- 
llor, més  fort,  més  àgil... 

Lluis.  Aviat  comensarà  a  animarse  tot  allò 
ab  la  colònia  estiuenca.  Veurà  quin  be  de 
Deu  de  uoyes  maques.  Vostè  encara  deu 
ser  solter.  Cuidado  que  no'l  pesquin!... 

Galceran.  No  es  fàcil.  Estich  acostumat  a 
trobar  ams  per  tot  arreu.  Vostè  sab  la  lli- 
bertat que  tenen  les  noyes  a  Alemanya; 
figuris  lo  que  hauran  probaü...  Allí  la  gent 

me  fa  algun  capitalet — en  el  comers  no's 
pot  amagar — però  les  he  vist  sempre  tant 
interessades,  tant  fredes,  tant  sense  gràcia... 

Lluís,  Potser  en  sabran  més  les  barcelonines. 
Vigili! 

Galceran.  Es  veu  que  vostè  no  es  gaire 
amich  del  matrimoni. 

Lluís.  No  ho  cregui...  (riu).  Quan  se'm  pre- 
senti una  noya  ab  un  dot  regular,  també 
m'hi  deixaré  caure...    Lo  bo  s'ha  de  pagar. 

Galceran,  (rient).  Ah!  Ah!  Es  dir  que  no's 
casaria  ab  una  noya  pobra? 

Lluis.  May!  El  casarse  es  un  luxe  que  surt 
car.  Res  més  just  que's  parteixin  els  gastos 
aquells  que  se'n  parteixen  les  satisfaccions. 

Galceran.  Y  les  noyes  que  no  tinguin  dot 
que  no's  casin? 

Lluis  Sempre  hi  haurà  imprevisors  o  egois- 
tes que  no  reflexionant  ab  el  pervindre  dels 
fills,  si  tenen  la  desgracia  d'enamorarse  s'hi 
casaran. 

Galceran.  Aquets  no  son  egoistes,  els  egois- 
tes son  els  altres. 

Lluís.  No  ho  veig  aixís. 

Galceran.  Sí,  perquè  els  que  vostè  diu,  son 
els  que  no  volen  passar  mal-de-caps  pels 
fills  y,  no  tenint  la  prèvia  seguretat  de  po- 
der subvenir  als  gastos  que  ocasionen  y 
deixarlos  encare  un  capitalet  sense  que 
s'hagin  de  privar  de  rès,  prefereixen  abste- 
nirse. 

Lluís.  Y  fan  be. 

Galceran.  Fan  malament.  Aquets  mateixos 
amohinos  son  l'esperó  que'ls  farà  lluitar... 
y  aniran  més  lluny  que  Is  altres,  creguim. 

Lluis.  Y  si  es  quedan  pel  camí,  els  seus  fills 
que  vagin  a  captar... 

Galceran.  No  ho  cregui;  treballaran  també, 
perquè'ls  hauran  criat  aptes  pel  treball; 
no'ls  donaran  una  ocupació  de  desvagats 
com  tenen  els  altres,  que  si  per  un  etzar  se 
troven  privats  de  la  fortuna  ab  que  conta- 
ven, es  veuen  y  es  tornen  uns  perduts...  o 
s'engegan  un  tret  al  cap. 

Lluís.   Si  son  forts  lluitaran  també. 

Galceran.  Sí.  però,  ho  seran  de  forts?  Creu 
vostè  que'ls  fills  que'l  càlcul  ha  posat  al 
mon,  vinguen  dotats  de  les  mateixes  ener- 
gies que'ls  qu'hi  ha  posat  l'amor?...  La  Na- 
turalesa sab  més  que  nosaltres  y  es  per  se- 
lecció natural  que  les  races  es  conserven  y 
es  fan  fortes...  Això  no  ho  dich  jo,  ho  diuen 
tots  els  pensadors. 

Lluis,  poch  convensut.  Si...  es  un  ideal  molt 
bonich,  molt  bonich...  no  fa  gaire  ho  deya 
a  ma  germana,  que  també  es  [idealista 
com  vostè... 

Galceran.  Ab  la  seva  germana  parlaven 
d'aquestes  qüestions? 

Lluis.  Oh,  no  d'un  modo  abstracte,  com 
vostè  compendrà...  feyem  consideracions 
sobre...  un  fet  particular. 

Galceran.  Que  potser  es  promesa  la  seva 
germana? 

Lluis.  No  es  oficial  encara.  Llàstima — li  deya 
an  ella — que  tothom  no  pensi  aixís,  però 
desenganyat,  avuy  la  qüestió  son  rals... 

Galceran.  Y  que  li  ha  respost? 
Lluis.  Que  may  es  casaria  pels  diners. 
Galceran.  Ah! 

Petita  pausa. 

Lluis.  Jo  potser  no  hauré  nascut  pera  donar 

tant  bells  exemples. 
Galceran.  Es  modèstia  seva. 

Lluis,  somrient.  Y  en  quan  a  vostè...  veig 
qu'es  un  teórich.  Per  qué  no's  casa? 

Galceran.  Tothom  m'ho  aconsella  y  com- 
prench  que  tinch  de  ferho...  però...  no  tro- 
bo l'arbre  per  penjarme. 

Lluis.  Arbres  ray!  ..  A.  Vilajova,  si  vol,  li 
ensenyaré  tot'una  arbreda.  No  soch  pas 
enemich  de  que'ls  altres  se  casin... 

Galceran,  rient.  Conto  ab  vostè,  donchs.  Y 
pensan  anarhi  aviat  a  la  torra? 

Lluís.  Desseguida  qu'estigui  llesta;  ja  falta 
poeh. 

Galceran.  Es  molt  bonica.  Els  plànols  son 
de  vostè? 

Lluis,  ab  ió  festiu  que  segueixen  abdos  fins  al 
final  de  V escena.  Vaja!  Estaria  be  que  un 
arquitecte  anés  a  encarregar  a  un'altre  els 
dibuixos  d'una  torra  seva!...  sobro  tot  po- 
guentse  inspirar  en  revistes  extrangeres! 

Galceran.  Ah,  l'ha  copiada? 

Lluis,  inspirat!  Tots  fem  lo  mateix.  Es  clar 
que,  devegades,  també  volem  fer  alguna 
cosa  original...  però  generalment  reservem 
la  nostra  originalitat  pera  obres  de  més 
empenta.,  que  acostumen  a  ns  agradar  a 
ningú.  Veu,  jo  estich  esperant — assentat, 
val  a  dirho — que  m'encarreguin  un  teatre 
o  una  iglesia...  El  meu  fort  son  les  Cate- 
drals. Allí  al  despatx  tinch  uns  projectes... 
Els  vol  veure?  No  porta  pressa? 

Galceran.  Gens, 

Lluic,  alsantse.  Donchs  fassim  l'obsequi  de 

passar  y  els  hi  ensenyaré;  ab  una  condició: 
que  ha  de  dir  que  li  agraden. 

Galceran.  Ja  pensaba  dirho  aixís. 

Lluís,  obrint  la  porta  de  la  dreta.  Fassi  el 
favor  .. 

Se'n  van  abdos. 

ESCENA  IX 

SENYOR    LLOBATEFAS,    totsegUÜ. 
LLUÍS  y    GALCERAN 

Sr.  Llobateras,  entrant  pel  fons  y  dirigint- 
se  a  la  Minyona  que  nos  veu.  Però  si  no  hi 
ha  ningú!  (Sentint  parlar  en  el  despatx). 
Ah,  ja'l  sento!  (Tus  pera  que  sadonguin 
d'ell). 

Lluís,  desde  dins.  Ola  papà!  (Surt  ab  en  Gal- 
ceran; els  dos  duen  papers  a  les  mans.  Pre- 
sentant). El  Sr.  Galceran,  d'Hamburg... 
Sab  que  quan  vaig  anar  a  Suissa... 

Sr,  Llobateras.  Sí!  Sí!  Perfectament.  El 
meu  fill  ens  en  ha  parlat  alguna  vegada  de 
vostè,  sempre  ab  gran  elogi. 

Galceran.  Es  molt  amable. 

Lluis.  Dona  la  coincidència  que'l  nostre 
amich  es  nebot  de  Donya  Ramona  de  Vila- 
jova,  ahont  hi  passa  una  temporada... 

Sr.  Llobateras.  Ah,  sí? 

Lluis.  Ha  vingut  par  encàrrech  d'ella  pera 
arreglar  lo  del  safreig...  Jo  li  he  promès  en 
nom  de  vostè  que's  modificaria. 

Sr.  Llobateras.  Fes  lo  que't  sembli,  noy,  tú 
ets  l'arquitecte. 

Galceran.  Y  un  gran  arquitecte,  per  lo  que 
veig...  (desenrotllant  un  paper J. 

Sr.  Llobateras,  rient.  En  Lluis  un  gran  ar- 

quilecte?...   Ho  crech,  ho  crech...  s'ha  pa- 
ssat mitja  carrera  al  billar! 
LI  llis,  rient.   Papà,  mira  que'm  so/oco! 
Galceran.   Això  diu  molt  en  favor  seu. 
No  hauria  pas  volgut   que  tingués  sempre 
matrícules  d'honor! 

Sr.  Llobateras.  Tan  com  això...! 

Galceran,  mirant  el  plànol.  Desenganyis, 
Sr.  Llobateras,  el  que  dibuixa  una  Catedral 
com  aquesta  es  home  de  grapa.  Això  es  una 
portalada,  esbelta  y  seriosa  com  ha  de  ser 
la  d'una  iglesia...  La  nau  central  es  magní- 
fica... y  la  sagristia...  Que  diu  aquí?  Foyer? 
(estranyat).  Com!  una  iglesia  ab  Joyer? 

Lluir.  Però  si  està  mirant  el  del  caféconcert! 

Galceran.  Consti  que  ho  he  dit  de  bona  fé. 
(Donant  els  papers  an  en  L•luis)...  Senyor 
Llobateras...  {Va  per  despedirse). 

Sr.  Llobateras.  Ja  se'n  va? 

Galceran.  Fa  estona  que  soch  aquí  y  temo 
abusar  de  la  amabilitat  de  vostès.  Cóntinme 
per  un  amich...  v  lo  mateixa  Hamburg  que 
a  Vilajova... 

Sr.  Llobateras.  Te  rahò  que  serem  vehins 
aquest  istiu...  Segui  una  estoneta,  home. 
farem  un  cigarret...  (Es  treu  la  petaca  y  rihi 
ofereix  an  ell  y  a  nen  Lluis)  y  coneixerà  la 
nostra  família.  (An  en  L•luis).  Vols  anarles 
a  avisar? 

Lluis,  ananthi.  No  se  si  ha  tornat  la  mamà  .. 
(Surt). 

Galceran.  Ja  la  deuen  estar  acabant,  la  torra? 

Sr.  Llobateras.  Suposo  que  d'aquí  tres  o 
quatre  setmanes  estarà  llesta.  Tot  dependrà 
dels  senyors  pintors,  que  son  la  gent  més 
gansa  que  hi  ha  al  mon...  y  les  pretensions 

que  gastan!  Tots  es  creuen  artistes!  Avuy 
mateix  he  dit  a  un  que  s'estaba  contemplant 
la  seva  obra... 

Entran  D.1  Salvadora  ab  la 
Maria  y  en  Lluis. 

ESCENA  X 

DitS,  D.'    SALVADORA,  MARIA,  després  la  TIETA 

Sr.  Llobateras.  Ahl  Ja  son  aquí.  (S'alcen 
ell  y  en  Galceran).  Vos  presento  al  Sr.  Gal- 
ceran, amich  de'n  Lluis  y  nevot  de  D.a  Ra- 
mona,  de  Vilajova  (An  en  Galceran).  La 
meva  senyora,  la  nostra  filla  Maria.  (Sa- 
ludos). 

D.a  Salvadora.  Y  com  està  la  seva  tia? 

Galceran.  Molt  be,  gràcies.  M'ha  encarregat 
que,  si  les  veya,  les  saludés  en  nom  seu. 
S'assenten. 

D.a  Salvadora.  Moltes  gràcies.  Dónguili 
també  memòries  de  part  nostre...  Pensa  es- 
tarhi  gaire  temps  vostè  a  Vilajova? 

Galceran.    Un  parell  de  mesos. 

D.'  Salvadora.  Si  es  que  la  seva  tia  el  deixa 
marxar... 

Lluis.  O  no  el  reté  alguna  forastereta. 

Galceran,  sonrient  a  Lluis.   Potser  sí. 

Segueixen  ells  dos  la  conver- 
sa en  veu  baixa. 

3r.FLlobateras,  A  Maria,  baix.  Però  perquè 

no  ha  vingut  la  Laura? 
Maria.  S'està  empolainant.  (Veyentla  venir). 

Are  es  aquí. 

Entra  la  Tieta.  El  Sr.  Lloba- 
teras y  en  Galceran  s'alcen. 
Presentacions. 

Sr.  Llobateras,  presentant.  La  meva  cu- 
nyada... Are  està  molt  desanimat  encare, 
però  ja  veurà  d'aquí  una  mesada  quin  altra 
aspecte  pren  Vilajova... 

Tieta,  que  ha  anat  a  seure  a  seure  al  costat 
d'en  Galceran.  Allí  sempre  s'està  de  festa: 
reunion  balls...  sobre  tot  balls...  Que  no  es 
balladors,  vostè? 

Galceran.  Ho   havia  estat,  però  ja  als  meus 

anysl... 
Tieta.   No  digui  això,  y  ara! 
Galceran.  Gràcies  per  aquest  «y  are» 

Continuen  parlant  els  dos 
un  moment,  després  prestan 
atenció  a  la  conversa  general. 

Sr.  Llobateras,  a  la  seva  dóna.  Ja  has  anat 

a  donar  el  pésam  a  l'Antonieta? 
D.*  Salvadora.   Are'n  vinch.  Qui  li  havia 

de  dir,  pobre  senyor  Rovira,  qu'estrenaría 

tan  aviat  aquell  bonich  panteon  que'n  Lluis 

els  va  ferí 

Lluis.  Ja  ho  pot  dir,  ja,  que  es  bonich...  y 
sólit...  Es  una  obra  per  la  vida...  Si  no  fos 
aquell  àngel!... 

D.a  Salvadora.  Que  té  aquell  àngel? 

Lluis.  Que  plora  ab  poch  convenciment... 

D.a  Salvadora.  A  Galceran.  Tinch  entès 
que  vostè,  ordinàriament,  viu  a  Hamburg. 
Diuen  que  es  molt  bonich.  (A  son  marit). 
Tu  en  vares  venir  emprendat! 

Galceran.  Al  Sr.  Llobateras.  Ah,  vostè  co- 
neix Hamburg? 

Sr.  Llobateras.  Molt  poch;  no  mes  hi  vaig 
estar  tres  dies,  y  com  hi  anava  per  negoci, 
no  vaig  veure  gran  cosa...    Recordo,   sí, 

y  aquell   riu...   Ay! 


Es  preciós.    Tractava 
y  estava  en  relacions 


aquell  port  inmens.. 
com  ne  diuen? 

Galceran.  L'Elba. 

Sr.  Llobateras.  Justí 
jo  allavors  en  cereals 

ab  la  casa  Muller  Schntider;  ja  els  deu  co- 
nèixer vostè? 

Galceran,  somrient.  Ja  ho  adquirir! 

Sr.  Llobateras.  Continuen  venent  tant? 

Galceran.   Mès  encara!  Y  això  sí  que   puch 

syberho  de  bona  tinta,    perquè  Ja  casa  gira 

avuy  a  nom  de  «Henri  Galceran»,  servidor 

de  vostès. 
Sr.  Llobateras.  Com?  La  va  comprar? 
Galceran.   Fa   dos  anys...   y  per  ara  no'm 

puch  queixar  de  la  sort...   Però  jo'ls  estich 

destorbant.  (S'alsa.) 

Sr.  Llobateras.  Res  d'això!  Molt  al  con- 
trari!... 

Galceran.   Senyora    Llobateras!    (Es  despe- 

deix) . 

D.a  Salvadora.  Espero  que  a  Vilajova  tin- 
drem ocasió  de  veurel  sovint. 

Galceran.  Lo  que  serà  una  satisfacció  per 
mi!  (A  la  tia).  Senyora! 

Tíeta,  corretgint.   Senyoreta. 
Galceran.  «Oh! pardon!»  (En  Lluis  s'aguan' 
ta  el  riure).  Senyoretes! 

Saluda  ceremoniosament  a  la 
tieta  y  a  la  Maria. 

Maria.   Molts  recorts  a  la  seva  tia. 

D.a  Salvadora.  Saludi  a  Donya  Ramona  de 
la  nostra  part. 

Galceran.  Moltes  gràcies...  Senyor  Lloba- 
teras... (An  en  Lluis).  Celebro  tant... 

Se'n  va.  En  Lluis  surt  ab  ell 
pera  acompanyarlo  fins  a  la 
porta  del  pis. 

ESCENA  XI 

Dits  menys  Galceran  y  lluís 

Sp.  Llobateras,  a  la  seva  dona.  Ha  de  ser 
molt  rich  aquest  xicot,  molt  ric;  perquè  la 
casa  Müller-Schneider  tenia  més  d'un  mi- 
lió de  marchs  de  capital  y  aquest  diu  que 
encare  gira  permès  que  ells...  Ha  de  ser 
molt  rich,  vaja! 

La  Maria  al  sentir  la  paraula 
«milió»  presta  atenció  a  la 
conversa. 

Tieta,  tot  anantsen  a  la  seva  cambra.  Y  es  ben 
simpàtich,  no  troveu? 

Sr.  Llobateras.  Molt  amable! 
D.a  Salvadora.   Molt  atent! 

La  Maria  no  diu  rès;  sembla 
preocupada;  arregla  les  cadi- 
ras  auxiliars.  Pausa. 

Sp.    Llobateras,   alegroy.  Y    com    està  la 
qüestió  del  dinar?  (Es  treu  el  rellotge).  Me 
sembla  que  ja  es  hora. 
D.a  Salvadora.  Ara  ho  vaig  a  veure! 

Se'n  va  y  el  senyor  Llobate- 
ras darrera  d'ella,  per  l'es- 
querra. 

ESCENA  XII 

MARIA  y  LLUÍS 

La  Maria  es  queda  un  mo- 
ment sola  pensativa. 

Lluis,  entrant.  Que  tal?  Veritat  que  es  ben 
simpàtich? 

Maria.  Sí. 

Lluis.  Y  molt  aixerit.  Aixís  s'explica  que  ha- 
gi arreplegat  tants  diners  Me  sembla  que 
aquest  istiu  intimarem  a  Vilajova.  (Va  per 
anàrsen.) 

Maria.  Lluis! 

Lluis.  Què! 

Maria,  somrient.  Quant  es  un  roarch? 

Lluis,  anantsen.  Un  marchr...  Una  pesseta 
trenta  o  trenta  cincb,  ab  el  cambi.  (Sen  va). 

Maria.  Sola,  es  queda  mirant  enlaire  com  sí 
fes  un  càlcul  de  memòria.  Prop  de  trescents 
mil  duros.  (Mirant  a  terra  somrient,  tot 
anantsen).  Trescents  mil  duros!... 


TELO 


ACTE  II 


En  la  torra  dels  Srs.  Llobate- 
ras  a  Vilajova. 

Saleta  a  peu  plà,  porta  al 
fons  que  donà  al  jardi,  portes 
a  dreta  y  esquerra,  piano,  tau- 
letes, balancins,  cadires  de 
jonch,  etc. 


ESCENA   I. 


LLUÍS,    MARIA,    TIETA 

La  tieta  està  sentada  al  piano 
tocant  una  pessa  italiana  an- 
tiga y  cursi;  se  la  sent  abans 
d'alsar  el  teló.  La  Maria  es- 
tà sentada  llegint  o  brodant. 
En  una  de  les  portes  del  cos- 
tat hi  ha  un  biombo. 

Lluis,  entrant  per  la  porta  del  fons.   Ola!   Ja 

han  dut  els  diaris? 
Maria.  No  encara;  el  carter  està  per  arrivar. 

La  tieta  acaba  la  pessa. 
Lluis.    A    la   tieta,  aplaudint.   «Bravíssimo!» 

Que  bonichl  A  mi  m'entussiasma  aquesta 

música! 

Tieta.  No,  si  ja  ho  sé  que  a  vosaltres  no   os 

agrada...   Sou  modernistes!  Avuy  tot  ha  de 

ser  de  Wagner!  Música  sabia! 
Maria,  enlussiasla.   Sembla   impossible  que 

no  li  agradi   la   música  del   més  gran  dels 

compositors! 
Tieta.   Un   gran  compositor,  en  Wagner?  Y 

que  ha  de  ser!  No  posehía  cap  de  les  tres 
coses  que's  necessiten  pera  escriure  música. 

Maria.  Quines  coses  son  aquestes? 

Tieta.  Primera:  inspiració,  la  segona,  senti- 
ment y  la  tercera...  la  tercera,..  Ara  no 
me'n  recordo!... 

Lluis.   Paper  y  tinta,  potser? 

Tieta,  molestada.  Que  graciós! 

Lluis,  Bé,  no   s'enfadi...  ho  he  dit  en  serio 

que  m'agradava  la  pessa...  No  es  «El  poeta 

moribundo}« 
IV! ària.  Repetéixila. 
Tieta,  mitg  enjadada.  Es  el  «Non  torno.» 
Lluis.  Donchs  no\n  tornarsi...  Esperi  en  tot 

cas  a  que  sigui  aqui  en  Galceran...   perquè 

suposo  que  deurà  venir... 

Tieta,  altre  vegada  enutjada.  Perquè  ho  supo- 
ses? 

Lluis.  Com  que  la  veig  ab  el  matinée  bo! 

Tieta.   Potser  sí  que  t'has  cregut... 

Lluis.  Be,  no  dissimuli...  que  ja  sé  que  li 
deixa  noveles... 

Maria.  A  Lluis.- Calla! 

Lluís.  Per  qué?...  Ja  sabs  que  totes  les  meves 
simpaties  eren  pel  senyor  Pinol!... 

ESCENA  II 

Els  mateixos  y  en  quel  (carter) 

Quel.   Bon  dia! 

Lluis.   Bon  dia, Quel.  Que  hi  ha  cartes? 

Quel,  donant  un  plech  an  en  Lluis.  Si  es  ser  - 
vit:  els  diaris,  una  postal  molt  bonica  per 
la  senyoreta  y  dugués  cartes.  (En  Lluis  do  - 
na  la  postal  a  la  Maria  que  s'adelanta  per 

llegiria.  En  Quel  es  treu  una  car  teta  de  la 
butxaca  y  la  dona  dissimuladament  an  en 
Lluis).  ...y  aquesta  del  interior.  Me  l'ha  do- 
nada D.a  Matilde. 

Lluis,  fentli  senya  de  que  calli  y  ficantse  la 
carta  a  la  butxaca,  es  treu  cèntims  y  els  hi 
dona).  Per  vos,  Quel1..  y  a  reveure. 

Quel.   Gràcies,  Don  Lluis!  (Sen  va). 

Lluis,  mirant  el  Jeix  de  diaris.  Tingui,  tieta, 
«El  Propagador  de  San  José.»  (Li  dona). 

Tieta.  Ahl  molt  bé;  me  l'emporto  a  dalt. 
(Se'n  va). 

Lluis.  A  Mana.  després  de  mirarse  els  sobres. 
Son  pel  papà...  Postal  d'en  Puigdengolas, 
oy?  M'ha  semblat  conèixer  la  lletra... 

Maria.  Sí,  es  d'ell!  Me  diu  que  vindrà  a  di- 
nar en  el  tren  que  arriva  a  les  12  y  5. 

Lluis.   Ks  el  que  va  més  depressa. 

Maria.  Es  ab  el  qne  torna  sempre  en  Gal- 
ceran quan  ve  de  Barcelona. 

Lluis.   Vaya!  Deus  estar  contenta? 

Maria.  Sí! 

Lluis.  Ay  quin  sí  mes  pansit!  Que  teniu  al- 
guna cosa..  ? 

Maria.  Y  are! 

Lluis.   Deu   venir  pera  que  el   felicitem   per 

haver  conseguit  aquella  plassa.  No  li  donen 

70  duros? 

Maria.  Si...  Ja  veus  si  es  poca  cosa! 
Lluis.  Deu  n'hi  do! 

Maria,  consultant  el  rellotje  que  porta  a  la 
munyeca.  A  les  12  y  5. 

Es  queda  un  moment  pensa- 
tiva. 

ESCENA  III 

Els  mateixos,  senyor  Galceran,  després 

DONyA  salvadora 

Sra.   Galceran,  acompanyada  de  la  criada. 

Bon  dia!  Que  diu  de  bo  la  joventut? 
Lluis.  Com  està,  senyora? 
Maria.  Com  està,   Donya    Ramona?   Segui, 

fassi  el  favor. 

Sra.  Galceran.  Que  no  hi  es  la  seva  mamà? 
Lluis.  Sí,  senyora,  vaig  a  avisaria.  (Hi  va). 

Sra.  Galceran.  Es  pera  parlarli  de  la  fun- 
ció del  Sagrat  Cor...  Y  lo  de  vostès  com 
va?  Ja  sé  que'n  Pinol  organisa  en  el  Cassi- 
no  una  festa  de  beneficència  en  la  que  vos- 
tè hi  pren  part...  No  fan  una  comedieta? 

Maria.  Si  senyora,  un  diàlech,  que  estich 
segura  que'l  diré  molt  malament  y  quasi'm 
sab  greu  d'haver  acceptat...  Me  sembla 
que'l  seu  nevot  si  el  faig  equivocar  no  m'ho 
perdona. 

Sra.  Galceran.  No  es  aquesta  tarda  el  pri- 
mer ensaig? 

Maria.  Aixís  haviem  quedat..,  però  m'agra- 
daria més  que  fos  aquest  dematí,  perquè  a 
la  tarda... 

Sra.  Galceran.  Ja  li  diré  donchs;  an  ell  sí 

que  totes  les  hores  li  son  bones. 
Maria.  Si'm  vol  fer  aquest  íavpr... 
D.a  Salvadora.  Entrant  per  l  esguerra  segui- 
da de'n  Uuis.  Com  esià  aquesta  senyora? 
Srà.  Galceran,  alsantse  y  saludant.   Anem 
passant  y  vostè? 

La  Maria  surt  per  anara  bus- 
car flors. 

D.a  Salvadora.  Molt  bé,  gràcies. 

Sra.  Galceran.  Dispensim  si  l'he  vinguda 
a  veure  en  aquesta  hora  intempestiva... 
Me'n  vaig  desseguida! 

D.a  Salvadora.  Vol  callar! 

Sra.  Galceran.  Però  es  que  acaba  de  dir- 
me  el  Sr.  Rector  que  li  agradaria  molt  que 
per  la  festa  de  demà  estessin  guarnits  tots 
els  altars,  y  com  això  requereix  cert  temps... 
vostè  que  té  el  del  Roser... 

D.a  Salvadora.  Sí,  sí.  .  Te  rahó  y  li  agrahei- 
xo  m'hagi  avisat. 

Sra.  Galceran.  An  en  Lluis.  També  hem 
parlat  de  vostè,  Lluis! 

Lluis.  De  mi? 

Sra.  Galceran.  Sí  senyor.  Vostè  serà  por- 
tador del  tàlem. 

Lluis.  Que  pesa  gaire? 

D.a  Salvadora.  Vaja,  ab  que  surts,  ara! 

Sra.  Galceran.  Me  sembla  que  be  el  podrà 
dur.  Contem  ab  vostè,  veritat?...  Y  ara  ab 
el  seu  permís... 

D.a  Salvadora.  Ja  se'n  vol  anar? 

Sra.  Galceran.  Sí  senyora...  Només  he  en- 
trat per  dirli  això...  ja  tornaré  un'altre  es- 
tona... 

D. '  Salvadora.  Li  torno  a  repetir  les  gràcies. 

Al  sortir  la  Sra.  Galceran  es 
topa  ab  Maria  que  porta  flors. 

Lluís.  Passiho  be,  Donya  Ramona! 
Maria.   Se'n  va,  ja?  He  cullit  aquestes  flors 
per  vostè? 

Les  hi  dona. 

Sra.  Galceran.  Oh,  gràcies...  quins  clavells 
tan  macos! 

Maria,  Son  del  meu  balcó. 

Sra.  Galceran.  A  D.a  Salvadora.  Recorts  al 

seu  marit  y  a  la  seva  germana. 
D.a  Salvadora.  Moltes  gràcies! 

Se'n  va  la  Sra.  Galceran. 
Maria,  a  la  porta.  Hi  pensarà,  veritat,  a  dir 

an  en  Galceran  el  cambi  de  hora? 
Sra.  Galceran.   Perdi  cuidado*...   Oh,  nos 
molestin! 

La  Maria  y  en  Lluis  surten  ab 
ella  pera  acompanyaria  fins  a 
la  porta  del  jardí  y  retornen 
totseguit. 

ESCENA   IV 

Dits  menys  la  senyora  galceran 

D. a  Salvadora,  al  veure  entrar  als  seus  fills. 

Ja  sabs  lo  que'ttoca,  donchs,  Maria.  Demà 
dematí  ja  pots  comensar  a  tailar  flors  y  fer 
poms...  En  Lluis  t'ajudarà. 

Lluís.    No  sé  si  tindré  temps. 

D.a  Salvadora.  Y  això? 

Lluis.  M'haig  de  fer  riçar  els  cabells.  Me 
sembla  que  es  de  rigor  per  anar  a  la  pro- 
fesso! 

'D.a  Salvadora.  Jo  no  podré  ajudarvos.  En- 
tre avuy  y  demà  té  de  quedar  llesta  la  con- 
fitura. 

Lluis.  Perdi  cuidado...  procurarem  que  l'al- 
tar fassi  goig. 

D.a  Salvadora.  A  Maria.  Deixem  anar  a 
veure  aquella  que  fà... 

Se'n  va  a  la  cuina. 

ESCENA  V 

LLUÍS,  MARIA    y  la  ISABEL 

Isabel.  Apareixent  al  diniell  de  la  porla.  Par- 
lant al  de/ora  ab  la  seva  minyona.  Sí  que  hi 
son!  Esperim  an  aquell  banch!  (Entrant) 
Que  tal,  Maria?  Y  vostè,  Llobateras? 

Maria.  L'Isabel! 

Lluís.  Perfectament! 

Maria.  Que  matinera!  Me  sembla  impossi- 
ble! 

Isabel.  Just!  Bescantem  are  tu! 

Maria.  Seu,  seu! 

Isabel,  sentantse.  Ay!,  sí,  que  estich  molt  can- 
sada. (Agafant  un  llibre  de  damunt  de  la 
tauleta).  Quin  llibre  es  aquest?  (Llegint  el 
titol  «Trevalls  d'amor  endebades...»  Oh, 
Deu  ser  molt  verda  aquesta  novelal 

Maria.  No  ho  sé:  es  de'n  Lluis. 

Lluis.  No  es  cap  novela:  es  una  comèdia  de 
Shekaspearel...  La  vol? 

Isabel.  Ja  me  la  deixarà.  Ara  estich  acabant 
el  «Quo  vadis»  que  m'agrada  molt...  Ja 
l'havia  llegit  en  francès,  d'amagat  de  la  Ma- 
dre,  quan  era  a  Jesús-Maria. 

Lluis.  Jesús  Maria!  (Wu). 

Isabel.  Però  no  l'havia  entès  gaire...  Que  bo- 
nich  es!...  Veritat  Maria?...  No  l'has  llegit, 
tu? 

Maria.  Si  m'ho  preguntés  un  altre  diria  que 
no...  Ademés  no'm  va  agradar. 

Isabel.  Qüestió  de  gustos! 

Lluis.  Qüestió  de  temperaments. 

Isabel.  Però  deixemns  estar  de  llibres  y  pre- 
parinse  a  comnadirme.  Amaneixin  els  mo- 
cadors. Ja  e:>!àr;?  Uonchs  sapigueu    que   eti 


40  ü.  J  V.  COROMINAS  PRATS 

lloch  de  demà,  ens  en   anem  aquesta    ma- 
teixa tarde  a  Barcelona! 

Lluis.  Còm  es  possible?  Y  no's  revolucionen 

els  joves  foresters? 
Maria.  Quina  llàstima!  Y  quan  tornareu? 

Isabel.  Desseguida  que  s'hagin  fet  els  fune- 
rals. Ja  es  acudit,  veritat,  el  d'aquesta  tia 
del  papà,  anarse  a  morir  precisament  quan 
tenia  jo  de  íer  comèdia,  una  cosa  que  tant 
m'ilusionava!  Per  mi  ho  ha  fet  expressa- 
ment pera  fastidiarme...  No'm  podia  veure. 

Maria.  Y  t'agrada  an  a  tu  fer  comèdia? 
Donchs  an  a  mi  creu  que  sinó  perquè 
vares  insistir  tant  y  tant  en  que  fos  jo  la 
que't  sustituís,  y,  ademés,  per  tractarse  de 
una  funció  de  beneficència,  no  hauria 
pas  acceptat... 

Isabel.  Potser  no't  fora  tant  sacrifici  si  en 
contes  den  Galceran  fos  en  Puigdengoles. 

Maria.  Potser  no,  però  no  es  fàcil  que  me'n 
vegis  fer  cap  ab  ell. 

Isabel.  Y  això? 

Maria.  Es  enemich  de  les  comèdies  casula- 
nes...  Encara  no'en  sab  rès  d'aquesta. 

Isabel.  Ja  haveu  ensajat? 

Maria.  No  encara.  Avuy  serà  el  primer. 

Isabel.  Aquest  dematí? 

Maria,  ràpida.  No,  a  la  tarda. 

Isabel)  desilusiouada.  Ah!  fins  a  la  tarda... 
Si  que'm  sab  greu,  nosaltres  marxem  en  el 
tren  de  les  tres...  Ara  he  trobat  la  Matilde 
que  m'ha  dit  que  aquesta  tarda  també  ana- 
va a  Barcelona  per  veure  el  metge. 

Maria.  Hi  va  molt  sovint. 

Lluis  que  fullejava  un  periò- 
dich,  ha  parat  atenció  de  des- 
de  qu'es  parla  de  la  Matilde. 

Isabel.  Com  que  té  automóvil! 
Maria.  Ditxosa  ella! 

Lluis.  Y  vostès,  pensen  ja  tornar  a  ser  aquí 
dimecres? 

Isabel.  No  se,  no  hi  confio  massa,  dependrà 
de  lo  que  li  diguin  al  papà  els  de  la  casa  de 
la  Caritat...  y  allí  tenen  sempre  tanta  feina.. 

La  Maria  sense  que  la  Isabel 
la  vegi,  se  mira  el  rellotge 
que  porta  a  la  munyeca,  y  fà 
un  petit  geste  d'impaciència. 

Lluis.  Però  perquè  no  encarrega  els  funerals 

a  una  altre  iglesia? 

Isabel.  Perquè  a  les  altres  resulten   més  cars 

y  dolents...  Entenguinme...  vull  dir  que... 
Maria,  rient.  Oh!  Oh! 
Lluís.  Ja,   ja!...  Ja  l'entenem,  no  s'espliqui 

més. 

Isabel.  Oh!  es  que  es  molt  maliciós  V.  Ah!..' 
ara  que  me'n  recordo...  ja  saben  que  al 
costat  mateix  de  ca  la  Elvireta  hi  han  dos 
cassos  de  verola?  Jo,  de  desde  que  ho  se, 
no  hi  anat  més  a  véurela. 

Maria.  Fas  bé  de  dirmho,  la  verola,  quin 
horror! 

Lluis.  Y  ja  es  segur  que  sia  verola?  En  un 
poble  tant  sa  com  aquest?...  Al  menys 
aixís  ho  diuen! 

Maria.  Qui? 

Lluis,  irònich,  El  metge  del  establiment,  el 
del  poble,  l'arcalde,  els  botiguers...  To- 
thom, vaja!...  Per  cert,  conten  que  una 

vegada  va  estar  aqui,  pera  una  consulta, 
el  doctor...  el  doctor...  ay!  com  se  diu?... 
Aquell  tant  lleig  del  automovil...  que  té 
una  dóna  guapassa...  No  recordo  el  nom, 
ara:  però  tant  se  val!  Donchs  va  dir  «Mi- 
reu si  es  sà  aquest  poble,  que  malgrat 
haverhi  tanta  brutícia  per  tot  arreu,  no 
logren  tenir  une  pidemia»! 

Isabel.  Ho  devia  dir  ab  certa  recansa,  natu- 
ralment? 

Maria.  Pobres  metges! 

Isabel.  El  papà  no  ho  pot  sentir  dir  que 
aquest  poble  no  sia  sà. 

Lluis.  Es  comprèn!  Hi  te  dugués  torres  per 
llogar! 

Isabel.  Es  terrible  vostè!  (aixecanlse).  Me'n 
vaig  perquè  ja  deu  ser  d'alló  més  tart...  y 
la  pobre  Roseta  m'està  esperant  al  jardí. 

Maria,  aixecantse  ab  rapidesa.  Adéu,  donchs, 
y  que  tornis  aviat! 

Lluis.  No  es  cap  hora! 

Isabel.  Ah!  me'n  oblidava!  Ont  me  vares  dir 
que  vivia  la  teva  modista?  m'haig  de  com- 
prar un  sombrero  de  mitg  dol... 

Maria.  Carrer  de  Sta.  Agna,  número...  Ca- 
lla, aniré  a  mirar  el  forro  del  meu.  (senvà). 

Isabel.  Me  sab  greu  que't  molestis!... 

En  Lluis  se  la  mira  somrient 
ab  malícia. 

Isabel.  Se  pot  saber  perquè  riu,  senyor  im- 
pertinent? 

Lluis.  Es  que  penso  en  la  ignocenta  que  es 
la  meva  germana,  perquè  si  no  ho  fos  tant.. 

Isabel.  Que? 

Lluis.  Ja  hauria  endevinat  el  motiu  de  la 
seva  visita. 

Isabel.  Y  vostè  tant  maliciós,  ja  l'ha  ende- 
vinat? 

Lluis.  Just!  Gom  també  endevino  la  seva 
contrarietat  de  tenirsen  d'anar  sense  tor- 
nado a  veure. 

Isabel.  YarelAnaqui? 

Lluis.  Vol  que  li  anomeni?   An   en    Galce... 

Isabel.  Es  inútil!  No  se  li  escapa  rès  a  vostè!.. 

Lluis.  Rés.  També  se  que  té  una  rival. 

Isabel,  ràpida,  ab  interès.  L'Elvireta,  oy?  Ja 
ho  sé! 

Lluis.  No  es  l'EJvireta.  Una  de  més  temible!.. 

Isabel.  Qui? 

Lluis.  La  meva  tieta ! 

Isabel,  rient.  Ja,  ja!...  Aquesta  ray! 

Lluis.  No  rigui,  fassi  el  íavor;  pensi  qu'es  fa- 
mília! 

Entra  la  Maria 

Maria,  entrant.  Aquí  tens  el  nom  y  direcció 
apuntats  en  aquesta  targeta  meva! 

Isabel.  Mercès,  noya!  No  vols  pas  rès  per 
Barcelona? 

Maria.  Rès,  que  tornis  aviat,  (es  jan  un  petó). 

Isabel,  a  Maria.  A  reveure  donchslf  a  Lluis). 

Passihobé,  vostè...  y  ara  sigui  reservat,  eh? 

Lluis.  Un  reservat  perles  senyores!...  Que 
va  cap  a  casa? 

Isabel.  Si,  perquè? 

Lluis.  Pera  acompanyaria...  pera  que  no  fas- 
si cap  malesa  pel  camí...  però  m'ha  d'asse- 
gurar que  ningú  me  trencarà  les  cames. 

Isabel.  Es  ben  xerraire! 

Maria,  rient.  No'n  fassis  cas  d'aquest  taram- 
bana! 

Lluis,  posantse  la  gorra.  Ala  Maria.  M'en 
vaig  al  casino  a  trovar  el  papà... 

S'en  va  ab  l'Isabel. 
ESCENA   VI 

MARIA  y  ta  TIETA 

Tieta,  entrant  per  la  dreta  tota  empolainada. 
Ja  es  fora  aquella  desvergonyida?  No  be 
volgut  entrar  per  no  trovarmhil 

Maria.  Pobreta  Isabel!  Quina  animositat  li 
té  d'un  quant  temps  en  aquesta  part! 

Tieta.  Es  que  m'he  adonat  de  les  seves  trapa- 
ceries.*.  Greume,  no't  convé  aquesta  ami- 
ga- 

Maria.  Ay  pobre  xicota! 

Tieta.  Fiat  de  la  meva  experiència,  adquiri- 
da, no  per  que  tingui  gaires  més  anys  que 
tu,  sinó  per  que  hi  anat  sempre  ab  els  ulls 
molt  ob  ,rts!.. .  Que  ja  ha  vingut  el  teu  papà? 

Maria.  No  encara. 

Tieta.  Y  això  que  m'ha  dit  que  vindria  a  bus- 
carme  a  les  onze  en  puntl...  Ja  han  tocat  fa 
estoneta!... 

Maria.  No  deurà  venir  d'aquí,  quart  més, 
quart  menys. 

Tieta.  Ahl...  no  ho  se!  Ens  tenim  de  trobar 
ab  en  Miquel  del  Molí  a  cal  notari,  pera 
firmar  una  escriptura. 

Maria.  Alguna  hipoteca,  potser?  Un  dogal, 
com  diria  en  Lluis? 

Tieta.  Deixal  estar  en  aquell!  Ab  tot  vol  fer 
broma,  fins  ab  coses  tan  sagrades  com  son 
els  debitoris! 

Aquesta  conversa  l'han  tingu- 
da dretes,  a  les  últimas  frasses 

la  Maria  que  ha  sentit  remor 
de  passos  al  jardí,  treu  el  cap 
per  la  porta  y  reculant  de- 
pressa  diu: 

Maria.  Ve  el  papà  ab  en  Galceran.   Vaig  a 

avisar  a  la  mamà,  (surt). 
Tieta,  emocionada.  Però  no'm  deixis  sola! 

ESCENA    VII 

senyor  llobateras,  Galceran,  tieta,  desseguida 

donya  salvadora  y  marià 
Sp.  Llobateras,  en  el  llindar  de  la  porta. 

Vostè  primer,  fassi  el  favor! 
Galceran.  De  cap  manera. 

Entran  el  senyor  Llobateras  y 
Galceran.  Aquest  porta  al  trau 
un  clavell  dels  que  ha  donat 
a  sa  tia  la  Maria. 

Sr.  Llobateras.  A  sa  cunyada.  Hola!  Ja  es- 
tàs a  punt? 

Galceran.  Deu  la  guart.  Com  està? 

Tieta,  Jent  magarrufes.  Bé,  gracias,  y  vostè? 

Galceran,  donantli  un  llibre.  Perfectament!... 
Aquí  li  porto  el  llibre  que'm  va  demanar. 
Tieta.  Ohi  Quanta  molèstia! 

Mentrestant  el  senyor  Lloba- 
teras mira  les  cartes  y  els  dia- 
ris de  damunt  de  la  tauleta. 

Galceran.  Molt  al  contrarií  Ja  sab  que  tinch 
una  veritable  satisfacció  en  poderla  com- 
plaure. 

Tieta.  Vostè  es  molt  atent! 

Sr.  Llobateras.  A  la  tieta.  Que  son  fóra? 

Tieta.  No,  son  a  dalt:  ara  deuran  baixar. 

Sp.  Llobateras.  Es  que  no  podem  perdre 
temps;  aquells  ens  esperarien... 

Entran  donja  Saivadora  y  la 
Maria. 

D.a  Salvadora.  Deu  lo  guart! 
Galceran.    Com    està,    senyora?  Y    vostè, 
Maria? 

Maria.  Molt  bé,  gràcies.  Deu  venir  per  ensa- 
jar,  veritat? 

Galceran.  Si  a  vostè  li  ve  bé!... 
Maria.  Si,  si. 

La  tieta  s'ha  adelantat  ab  el 
llibre  y  el  fulleja,  li  cau  un 
paper  que  hi  ha  dintre,  pen- 
santse  que  es  una  carta  per 
ella  tem  que'ls  demés  se'n  ha- 
gin adonat  y  no  atrevintse  de 
moment  a  cullirlo  hi  posa  el 
peu  damunt. 

Sr.  Lloberas,  a  Galceran.  La  Laura  y  jo  ens 
en  tenim  d'anar  a  fer  una  diligència  de  pre- 
cís... Ja  ens  dispensarà,  veritat? 

Galceran.  Vol  callar! 

Sr.  Llobateras.  Lncara  que  esperem  tro- 
barlo  aqui,  al  tornar. 

Galceran.  Si  no  tarden  gaire! 

Sr.  Llobateras.  A  sa  cunyada.  Anem,  tu? 

Tieta,  enguniosa.  Si,  si!...  Es  que... 

Sr.  Llobateras,  un  xich  impacient.  Apa, 
dóna! 

Tieta.  Oh,  es  que  estava  pensant  si  me'n  du- 
ria paraigües...  mirin  quins  núvols  corren 

Tots  se  giren  cap  a  la  porta! 
del  jardí  per  mirar  el  cel, 
menys  la  Maria,  la  Tieta  cre- 
yent  que  no  la  veu  ningú 
aprofita   el  moment  pera  cu- 

llir  el  paper,  però  la  Maria  hi 
es  més  amatenta  y  l'agafa. 

Sr.  Llobateras.  (  D  ,  . 

_  a  _    ,      ,  I    Però  si  no  se  n  veu  cap! 

D.1  Salvadora.    (  v 

Maria.  A  la  Tieta.  Que  es  de  [vostè  aquest 
paper? 

Tieta,  conlrariada.  Meu?  Ay,  no! 
Maria,  fixantse  ab  el  contingut.  An'en  Galce- 
ran. Es  una  factura  de  vostè! 

Galceran,  iprenent  el  paper  que  li  allarga 
Maria.  Ah,  sí...  Al  venir  he  trobat  al  fus- 
ter y  me  l'ha  donada...  Distretament  la 
dech  haver  posada  dins  del  llibre... 

Se  la  posa  a  la  cartera. 

Tiet,  dgsilusionada.  Ah,  era  una  factura!... 
(Al  seu  cunyat).  Quan  vulguis,  Joan! 

Sr.  Llobateras.  Anem.  Fins  després,  doncs, 
eh? 

Galceran.  Passinho  be! 
D.a  Salvadora.  Adeussiau. 
Maria.  Quin  sol  tindran! 

Surten  el  Sr.   Elobaters  y  la 
Tieta. 

ESCENA  VIII 

GALCERAN,  MARIA,  DONYA  SALVADORA 

D.a  Salvadora,  sentantse  al  costat  de  la  tau- 
leta. Be  y  que  es  aquesta  comèdia? 

Maria.  Es  aquell  mateix  diàlech  que  varen 
fer  a  Puigcerdà  la  Pilar  y  l'Amades,  se'n 
recorda? 

D.a  Salvadora.  No  gaire. 
Maria.   Si...    Aquella  viudeta  que's  troba  en 
un  ascensor  que  s'encalla  y  ni  ella  ni  un 

senyor  desconegut  ab  qui  per  casualitat 
pujava,  el  saben  fer  anar  ni  amunt  ni 
avall...  Y  la  senyora  passa  la  mar  d'engu- 
nies... 

D.a  Salvadora.  Y  com  s'acaba? 

Galceran.  Com  totes  les  comèdies,  ab  un 
casori...  (Pausa).  Si  els  meus  dependents 
me  vegessin,  no  hi  farien  poca  brometa... 
Ab  el  meu  caràcter... 

Maria.  Tampoch  s'avé  gaire  ab  el  meu  do- 
narme  en  espectacle...,  però  pensem  que 
contribuïm  aixís  a  aliviar  la  situació  dels 
damnificats  d'Organyà  .. 

D.a  Salvadora.  Ay,  sí,  pobre  gent!...  Y  ont 
cau  aquest  poble? 

Maria.  No  me'n  recordo. 

Galceran.  Jo  tampoch...  però  sé  que  hi  va 
passar  alguna  desgracia.  Els  diaris  n'ana- 
ven plens  dies  enrera. 

D.a  Salvadora.  Sí,  encare  me  sembla  que 
llegeixo  els  títols:  «Gran  catàstrofe  de  Or- 
ganyà. Arrivada  del  Gobernador.  Panich 
de  la  gent...  (en  Galcerà  scmria).  No  vaig 
tenir  valor  per  llegir  els  detalls! 

Maria.  Lo  cert  que  diuen  que  hi  ha  molta 
gent  desvalguda...  donchs  no'ns  preocu- 
pem de  rès  més. 

Galceran.  Ja  sab  el  paper,  vostè? 

Maria.    No  gaire...  Temo  que  ho  faré  molt 

malament. 
Galceran.  No  ho  crech  pas  aixís. 

Maria.   Ja  veurà.   Vol  que  comensém  l'en- 

saig? 
Galceran.  Com  tinguin  gust. 
D.a  Salvadora.  M'agradarà  véurels. 

(Viària.  A  la  seva  mama.  No  val  a  burlàrsen. 

(An  en  Galceran).   Que  ha   portat   el  seu 

exemplar? 
Galceran.  No;  com  ja'l  se  de  cor. 
Maria.  Vostè,  mamà,  podrà  anarnos  seguint 

ab  el  meu  y  avisarme  si  m'equivoco. 

Li  dona  l'exemplar  que  hi  ha 
demunt  de  la  tauleta. 

D.a  Salvadora.  Molt  bé:  Que  es  gaire  llarch? 

IVIaria.  Un  quart  tot  lo  més...  Arreglem  una 
mica  Vescena:  Aquí  les  cadires.  Coloca  dues 
cadires  auxiliars  ben  juntes  prop  de  la  taule- 
ta. Calli!  ja  qu'en  tenim  un,  com  en  el 
teatre,  el  biombo  figurarà  l'ascensor, 

Va  a  cercar  el  biombo  que  hi 
ha  al  fons  devantde  una  por- 
ta, en  Galceran  s'adelanta  yel 
coloca  darrera  de  les  cadires, 

Aixís  farà  més  ilusió/ 

La  Maria  ràpidament  se'n  va 
a  la  porta  del  fons  y  mira  el 
biombo,  rectifica  la  posició 
del  mateix  al  objecte  de  que 
no  puga  veuri  qui  entri  els 
que  hi  hagi  darrera.  D'això 
no  se'n  adonen  D.a  Salvadora 
ni  en  Galceran  que  enraho  - 
nan. 

D.a  Salvadora.  Que  ja  la  coneixia  vostè 
aquesta  obra? 

Galceran.  Si  senyora:  fins  l'havia  represen- 
tat y  tot,  ja  fa  una  pila  d'anys. 

Maria.  Quin  hora  dèu  ser? 

Galceran,  mirant  el  rellotge.  Tres  quarts  de 
dotz;e. 

Maria.  Comensem.  (petita  pausa,  y  cambí  de 
tó  en  el  recitar). 

La  Maria  se'n  va  a  un  cantó 
del  escenari  esperant  la  seva 
sortida.  En  Galceran  es  diri- 
geix al  ascensor,  un  cop  dins, 
s'adona  que  ve  una  senyora. 
La  Maria  hi  vatorna  a  sor- 
tir y  ab  la  mà  l'invita  a  que 
passi.  La  senyora  saluda  ab 
el  cap  s'assenta.  Ell,  encara 
dret,  va  per  apretar  un  botó 
del  ascensor  y  pregunta. 

Galceran.  «Ell.  Va  al  segon  pis? 
Maria.  «Ella.  Si  senyor. 
Galceran.  Com  jo  a  la  reunió  dels  Comes... 
Maria.  A  la  que'm  sembla  que  hi  arrivarem 

els  últims...  acaben  de  tocar  les  deu...  Ja'm 

pensava  que   trobaria  la   porta  tancada... 
Pausa  curta. 
Galceran.  Z).a  Salvadora  llegeix  l exemplar. 

Me  sembla  que  sento  el  piano... 
Maria.  Però  que  no  arrivem?  Çrech  que  està 

parat, 

Mira  a  l'un  costat  y  a  l'altrc. 
Galceran.  Potser  vol  escoltaria  música. 
Maria.  Deixis  de  bromes.  Estem  encallats. 
Galcernn*  Inspeccionant,  Efectivament. 
Maria.  Deu   meu,  que  haurà  succehit?  No 

correm  pas  cap  perill? 
Galceran.  En  aquest  pas  no  correm  rés. 
Maria.  Vaja  una  calma  té  vostè...  y  ara,  com 

s'arregla?  Potser  apretant  un  altre  botó. 

Galcerant,  ho  fa  posant  la  mà  al  biombo. 
Inútil, 

Pesprés  de  inspeccionar, 

Maria.  A  veure:  deiximho  probar  a  mi? 
S'alsa. 

Galceran,  cedintli  el  lloch.  Ab  molt  gust! 
(Ella  ho  prova  en  va).  Això  es  que  hi  ha 
hagut  algun  desperfecte.,.  Interrupció  de 
la  corrent  no  es,  la  bombeta  es  encesa, 

Maria.  Que  ja  seu.  Afortunadament! 

Galceran.  Senyora!  La  seva  exclamació'm  fa 
molt  poch  favor! 

Maria.  Dispensim!...  (ell  sasenta).  El  porter 
be  dèu  ser  abaix.  Fassi  el  favor  de  cridarlo. 

Galcerant,  cridant  ab  veu  baixa.  Porterl 
Porter! 

Maria.  Cridi  més  fort! 

Galceran,  una  mica  més  alt.  Porter! 

Maria.  Més!...  Si  no  ho  fa  vostè  ho  faré  jo! 

Galceran.  Que  diu  are?  Podria  creure  qui  la 
sentís  que  jo... 

Maria.  Jesús! 

Galceran.  Ja  cridaré  altre  cop.  Porter!  (alt. 
Escoltant).  Per  forsa  es  fora  o  dorm.  Com- 
prenen que  la  situació  es  per  vostè  una  mi- 
ca violenta...  però  es  allò:  una  mala  noche 
cualquiera  la  passa. 

Maria.  Com  s'entenl  Qúe's  creu  que  havem 
de  passar  la  nit  aquí? 

Galceran.  Jo  bé  m'hi  resignaria...  Penso  que 
ni  per  un  moment  m'haurà  cregut  capàs... 
Tranquilisis:  està  baix  la  meva  salvaguar- 
da! 

Maria.  Gràcies...   però  hauria  de  mirar  de 

sortir  d'aquí. 

Petita  pausa. 
Galceran.  A  veure:  Fassi'm  el  favor  de  dei- 

xarme  un  moment  el  vano,  potser  ab  l'aire 

se'm  refrescaran  les  idees. 


52  D.  y  V.  COROMINAS  PRATS 

Ella  li  deixa  el  vano  que  du 
penjat  al  coll.  lo  queia  que 
pera  ventarse,  te  d'acostarseli 
més  resultant  que's  ventan 
tots  dos.  Pausa. 

Maria.  Me  sembla  mal  procediment. 

Li  pren  ab  delicadesa  el  vano. 

Galceran.  Pensa.  Tinch  nna  idea! 

Maria.  Digui: 

Galceran.  Ay!  El  resultat  es  segur...  y  no 
voldria  que  s'acabessin  tant  prompte  aquets 
moments... 

Maria.  Cuiti,  cuiti,  digui. 

Galceran,  eslosega.  Si  la  causa  de  l'encalla- 
ment  es  deguda  a  que  l'engrenatge  va  una 
mica  rústech  donant  una  sotragada  al  as- 
censor es  vencerà  la  resistència.  Manera  de 
produir  aquesta  sacudida?... 

Minyona.  Entrant  iota  temerosa,  ala  sen- 
yora. Ay,  senyoral  Jo  prou  vinga  remenar 
però'm  sembla  que  la  confitura  s'està  aga- 
fant... 

D.a  Salvadora.  Quejeya  estona  estava  flai- 
rant l aire,  salsa  alarmada.  Ja'm  semblava 
a  mi  que  aquesta  olor  que  sentia...  Ja'm 
dispensarà  un  moment,  eh,  Galceran? 

Se'n  va  precipitadament,  se- 
guida de  la  minyona.  Ha  dei- 
xat l'exemplar  damunt  de  la 
tauleta. 

Galceran.  Fassi.  íassi! 
Maria.  Aquestes  minyones!...  ahonteram? 
Galceran.  Quant  jo  dich:   Manera  de    pro- 
duir aquesta  sacudida?... 

Maria.  Justí  (reprenent  el  diàleçh)- 
Galceran,  Fent  un  salt. 


BURGESETA  53 


Marià.  A  veure  salti. 

Galceran.  Es  poch  el  pes  d'una  persona, 
havem  de  saltar  plegats.  Fassi  el  favor  de 
donarme  les  mans.  (fentho  ella  ab  descon- 
fiansà).  Aixís!...  A  la  una,  a  les  dugués...  a 
les  tres.   {salten  y  desprès    inspeccionan) . 

No  havem  saltat  prou  junts:  Tornemhi. 

Maria,  sentantse  enutjada.  Ha  tingut  una 
idea  lluminosa! 

Galceran.  Pausa.  Ay!  (suspira). 

Maria,  alarmada.  Que  nos  troba  bé? 

Galceran.  Al  contrari,  molt  bé'm  trobo;  he 
fet  hayl  per  que  pensava:  Quants  en  el  meu 
Uoch... 

Maria.  Interrumpentlo.  Parlem  de  coses  indi- 
ferents, creguim. 

Galceran.  Gom  vulga:  Va  gaire  al  cinema- 
tògraf vostè. 

Maria.  Hi  vaig  molt  poch.  Pausa.  Quin 
temps  més  bonich,  veritat? 

Entre  en  Puigdengoles,  Que- 
da sorprès  al  veure  el  biombo, 
al  sentir  enrahonar  s'hi  acos- 
ta y  sa  sorpresa  va  en  aument 
al  entendre  lo  que  diuen.  En 
Galceran  parla  ab  to  de  sin- 
ceritat gran  y  al  mateix  li 
contesta  la  Maria. 

Galceran.  Això  es  impossible!  Jo  no  puch 
resistir  el  desitg  de  parlarii  de  lo  hermosa 
que  es  vostè,  dels  seus  ulls  que'm  tenen 
encantat...  Quant  més  la  vaig  coneixent 
més  aprecio  els  seus  atractius... 

Maria.  Consideri  la  meva  situació;  pensi  ab 
lo  que  m'ha  promès!... 

ESCENA  IX 

GALCERAN,  MARIA,  PU1GDENGOLES,  després  DONYA 
SALVADORA. 

Pnigdengoles.  Sortint  de  darrera  del  bíombo 
y  encarantse  ab  la  Maria  y  en  Galceran. 
Magnífich! 

Maria.  Modesta^  com  si  ho  interpretés  com  un 
elogi.  Tan  com  magnífich!...  Donchs  ja  ets 
aquí?  Que  tal?...   No'm  pensava   que  fos 

tant  tart. 

Pnigdengoles.  Comprenen  que  t'hagi  pas- 
sat el  temps  sense  adonarten  ab  una  conver- 
sa tan  animada! 

Maria.  Estàvem  ensajant  una  comèdia,  un 
dialech.  Encara  no'ns  surt  prou  bé...  Com 
que  es  el  primer  ensaig. 

Puigdengoles.  T'equivoques:  el  primer  en- 
saig l'has  fet  ab  mi. 

Maria.  Picada.  Què  vols^dir?  (cambiant  de  tó). 
Perdonin  que  nois  hagi  presentat. 

Pnigdengoles.  Es  per  demés. 

Galceran.  Ofès,  mirantselfit  afity  acostant- 
se.  Me  larà  l'obsequi  d'explicar?...  (al  veure 
venir  a  donya  Salvadora  deposa  sa  actituV 

D.a  Salvadora.  Entrant,  an  en  Puigdengoles. 
Ah!  ja  ha  arrivat!  Que  tal,  Puigdengoles, 
com  està? 

Pnigdengoles.  En  ridicol  donya  Salvadora! 
D.a  Salvadora.  Y  ara,  que  li  passa? 
Puigdengoles.  Quasi  rès.  Preguntiu  a  la 
Maria. 

D.a  Salvadora.  Bah!  Renyines  d'enamorats? 
No  n  faig  cas. 

Maria.  Donchs  jo  sí  que'n  faig! 

D.a  Salvadora.  Però  que  ha  passat? 

Maria.  Que  interpretant  a  sa  manera  algunes 
paraules  que  ha  sentit  del  dialech,  ja's  creu 
ab  el  dret  de  fer  certes  suposicions! 

Puigdengoles.  Que  interpreto  ala  meva  ma- 
nera! Que't  creus  que  hi  pugui  haver  algú 
tan  manso  que  arnvés  a  creure  que  les  pa- 
raules que  deyes  y't  deixaves  dir,  aqui  sols, 
no  anaven  de  debò?  Vaja,  dóna! 

D.a  Salvadora.  A  Maria.  Però.  no  has  dit 
que  eran  de  la  comèdia?  Ensenyali  el  llibre 
pera  que  se'n  convenci!  Es  aquí. 

EI  pren  de  demunt  de  la 
taula. 

Maria,  oposanlse  a  que  li  dongui.  No  mamà, 
no  li  ensenyi,  esperis,  íassi  el  favor! 

Ab  energia. 

Puigdengoles.  Ho  confesses  donchs? 

Maria.  Irada.  Te  vull  fer  primer  una  adver- 
tència: sinó  tens  confiansa  en  la  meva  pa- 
raula, y  mires  el  llibre,  tot  s'hanrà  acabat 
entre  nosaltres  dos.  Tingasho  entès! 

Puigdengoles.  Hi  han  coses  que  s'han  de 
veure  per  creurelesl 

Maria.  A  donya  Salvadora.  Dongali,  mamà! 
(an  en  Puigdengoles).  La  plana.  vuit. 

D.*  Salvadora  dona  l'exem- 
plar an  en  Puigdengoles,  qui 
l'obra  titubeijant,  llegeix  un 
curt  moment  per  ell  mateix, 
y,  convensut,  resta  sense  sa- 
ber que  í'erse;  per  fi  dirigint- 
se  a  la  Maria. 

Puigdengoles.  Tens  tota  la  rahó. 
D.1  Salvadora.  1 1  _>  veu! 

Puigdengoles.  No  obstant  hauria  jurat!... 
Perdonem,  Maria,  y  te  prometo  que  may 
més...  (an  en  Galceran  que  sha  retirat  un 
xich  al  fons),  y,  vostè  dispensi  també... 

Va  per  allargarli  la  mà,  però 
desisteix  al  veure  el  posat  al- 
tiu ab  que'n  Galceran  l'acull. 

Maria.  No,  Puigdengoles,  no  s'esborra  tan 
fàcilment  com  suposa  una  ofensa  com  la 
seva...  Ara  que  reconeix  el  seu  erro  puch 
perdonaria,  mes,  oblidaria,  mayl 

Puigdengoles.  Anem,  Maria,  no  t'ho  pren- 
guis aixís!  No  n'hi  ha  per  tant! 
D.a  Salvadora.  També  té  rahó  en  Puigden- 
golesl 

Puigdengoles.  Jo  t'asseguro  que  d'aquf  en 
endevant... 

IVIaria.  Interrumpentlo.  Tinch  més  amor  pro- 
pi, més  dignitat  de  lo  que  vostè's  creya.  Es 
inútil,  no  insisteixi. 

En  Puigdengoles  enfutísmat, 
va  per  anarsen,  al  ser  davant 
de  la  porta  es  trova  ab  el  sen- 
yor Llobateras  y  la  Tieta  que 
eutran;  geste  de  conjrarietat. 

ESCENA  X 

Els  mateixos  senyor  llobateras  y  la  tieta,  des- 
prés la  MINYONA. 

Sr.  Llobateras,  jovial.  Hola,  Puigdengoles! 
Que  diu  de  nou?  Es  queda  a  dinar  ab  no- 
saltres, veritat? 

Puigdengoles.  Gràcies...  m'es  impossible, 
(dissimulant).  Hi  vingut,  sols  un  moment* 
perquè  ja  ho  havia  escrit... 

Sr.  Llobateras.  Esperi  en  havent  dinat  que 

se'n  anirà  ab  en  Lluís.  M'acaba  de  dir  que 
aquesta  tarda  li  convé  serà  Barcelona. 

Puigdengoles.  No  puch.  A  les  tres  m'espe- 
raran al  despatx  y  sortiré  ara  en  el  tren  de 
la  una  y  cinch...  Ho  sento  moltl... 

Sr.  Llobateras.  Si  que'm  sab  greu!...  Però 
es  allò  que's  diu:  primer  es  l'obligació  que 
la  devoció... 

Puigdengoles.  Passiho  bé,  senyor  Llobate- 
ras {Li  dona  la  ma).  D.a  Salvadora!  Ma- 
ria! 

Emocionat  sense  miraria  sa- 
luda ab  el  cap  com  a  ne'n 
Galceran  y  a  la  Tieta,  surt 
pel  fons  un  xich  depressa.  El 
senyor  Llobateras  adonantse 
d'aquella  fredor  pregunta  a 
la  seva  dóna. 

Sr.  Llobateras.  Però  que  ha  passat?  (ab  veu 
baixa). 

En  Galceran  està  enrahonant 
ab  la  Tieta.  La  Maria  negui- 
tosa, volent  contenirse,  fulle- 
ja una  ilustració  de  sobre  la 
taula. 

D.  Salvadora,  ab  veu  baixa  Aquesta  bleda 
de  la  Maria  que  ha  donat  les  dimissories 
an  en  Puigdengoles!...  Ja  t'ho  contarél 

Mira  en  direcció  an  en  Galce- 
ran, per  indicarli:  quant  ell 
sia  fora. 

Minyona.  Entrant  per  la  dreta.  Hi  ha  el  sen- 
yor Rector  ab  un  altre  capellà  que  desitjan 
parlar  ab  vostès. 

D.a  Salvadora.  No  hi  sentit  pas  el  reixat. 
Minyona.  Han  entrat  per  l'altra  porta. 

D.a  Salvadora.  Al  senyor  Llobateras.  El  sen- 
yor Kectorl...  que  deurà  voler?  Alguna 
capta  per  les  festes... 

Sr.  Llobateras.  Probablement;  veshi,  veshi 
no  is  íassis  esperar. 

D.a  Salvadora.  Vina  tu  també:  si'm  dema- 
nessin alguna  quantitat  no  sabria  quant  do- 
nalshi...  (A  la  minyona).  Digui'ls  que  ja 
venim. 

Surt  la  minyona. 

Sr.  Llobateras.  Però... 

Fa  un  signe  indicant  an  en 
Galceran. 

D.a  Salvadora..  Ja  hi  queda  la  Laura  y  la 
Mana. 

Sr.  Llobateras.  Com  te  sembli,  donchs. 
D.a  Salvadora,  an^  en  Galceran..  Ja'ns  dis- 
pensarà per  un  moment,  eh?  Galceran?  Hi 
ha  el  Sr.  Rector... 
Galceran.  Jo  també,  distret,  potser  els  es- 
ticií  molestant...  Vostès  deuen  haver  de  di- 
nar... 

Diaposantse  a  anarse'n. 
Sr.  Llobateras.  No  dinem  fins  a  les  dues... 
üspen  que  tornem  almenys.  Fassins  aquest 
favor. 

Se'n  va  ab  D.°  Salvadora  pel 
fons. 

ESCENA  XI 

GALCERAN,    la    TIETA,    MARIA 

Galceran,  reprenent  la  conversa  ab  la  Tieta. 
Ahir,  passem  pel  camí  de  dalt,  la  vaig  veu- 
re a  vostè  darrera  del  Molí, 

Tieta,  coqueta.  Feya  una  aiguada. 

Galceran,  somrient,  M'ho  va  semblar  que  es- 

tava  pintant...   Li  estimaria  que'm  deixés 
admirar  el  seu  àlbum. 

Tíeta.  Però  si  no'n  sé  gens...  En  fi,  pera  que 
no  digui  que'm  íaig  pregar...  (S'alsa  per 
anar  a  cercaria  de  demunt  d'un  moble.  En 
Galceran  es  mira  a  la  Maria  que  continua 
capficada  jent  veure  que  llegeix).  No  se'n  ri- 
gui 1 

Galceran.  Perquè  me'n  haig  de  riure?  (Fu- 
llejantlo.  Oh,  vostè  es  massa  modesta;  això 
està  molt  be,  molt  be...  Quin  gosset  més 
macol...  Està  que  parlal 

Tieta.  La  portera  me'l  va  matar  aquest  hi- 
vern ab  esponja  fregida...  Quan  ens  vinga 
a  veure a  Barcelona  li  ensenyaré... 

Galceran.  Dissecat? 

Tíeta.  No  senyor.  El  seu  capet  al'oii. 

Galceran.   Ah!   també  pinta  a  l'oli?  No  ho 

t^  sabia...  y  aquí  no  té  res?  (Mirant  a  la  Ma- 
ria). 

Tieta.  Poca  cosa. 

Galceran.  M'agradaria  véurehol... 

Tieta.  Donchs  ho  vaig  a  cercar. 

Se'n  va  tota  contenta. 

Galceran,  per  ell.  Gracias  a  Deu! 


ESCENA  XII 

GALCERAN,     MARIA 

Galceran,  acostantse  a  la  Maria.  Comprench 
que  per  delicadesa  deuria  ja  haverme'n 
anat,  però  es  qu'esperava  la  ocasió  de  tro- 
varnos  un  moment  sols  pera  dirli  que'm 
perdoni,  si  per  culpa  meva... 

Maria.  Per  culpa  de  vostè?... 

Galceran.  Sí,  perquè  encare  que'n  Puigden- 

goles  havia  de  conèixer  que  les  paraules  de 
vostè  eran  recitades,  apreses,  no  sentides... 
en  quan  al  tó  de  les  meves,  era  d'una  tant 
gran  sinceritat... 
Maria,  iuterrompentlo.  Com  que  vostè  ja 
l'havia  representat  aquell  diàlech. 

Galcerant,  protestant.  Oh,  no,  Maria!...  Era 
perquè  aquelles  paraules  expressaven  l'ad- 
miració y  l'aíecte  que  jo  sento  realment 
per  vostè...  Sàpiga  que  la  estimo  de  tot  cor 
y  que'm  tindria  per  molt  ditjós,  si  volgués 
serja  meva  dona... 

La   Maria  plorantes  'tapa  la 
cara  ab  el  mocador,  Pausa. 

Galceran.  Perdonim,  perdoni  la  meva  brus- 
quetat...  No  era  aquesta  una  ocasió  opor- 
tuna... ho  veig... 

Pausa. 
ÈVSaria,  alsant  el  cap  y  sense  mirar  an  en  Gal- 
ceran, decidida.  Oh!  May! 
Galceran,    desconsolat.   Que  diu?    May?... 
(Petita  pausa).  Es  crudel  aquesta  paraula... 
(Baix)    Tant  li  desagrado?... 
Maria,  alsantse  precipitadament,  ab  el  moca- 
dor als  ulls.  ,Oh,  Deu  meu!  No  puch!  No 
puch!  (Se'n  va  plorant). 

Es    queda  sol  en    Galceran, 
preocupadíssim. 

ESCENA  XIII 

GALCERAN,    la    T1ETA 

Tieta,  entrant  per  l'esquerra,  carregada  de 
quadros  y  apunts.  Aquí  li  porto  unes  quan- 
tes notes  de  color! 

Galceran.  Perdoni  y  permeti'm  que'm  reti- 
ri... (Agafa  el  sombrero). 

Tieta.  Però  que  ii  passa?  Està  tot  trastornat! 
Galceran,  d'esma,  sense  saber  lo  que  fa.  Ah, 

es  que  l'estimo,  l'estimo  ab  tota  l'ànima! 

(Surí  depressa.) 

Tieta,  mirantlo  sortir,  joyosa,  li  relliscan  els 
quadros  de  les  mans).  M'estima!  M'estima! 
S'assenta  a  una  cadira,  erao- 
cionadíssima. 


TELO    RAP1T 


ACTE   TERCER 


Jardí  de  la  torra  de  la  senyo- 
ra Galceran  (D.a  Ramona)  ca- 
sa a  l'esquerra  a  la  que  s'hi 
puja  ab  dos  grahons.  Tanca 
al  ions;  no's  veu  la  porta  que 
se  suposa  a  un  costat.  Es  el 
matí  la  Quimeta  (cambera) 
arregla  un  petit  ram  de  flors 
pera  posar  en  el  gerro  que  hi 
ha  damunt  d'una  tauleta  de 
jardí,  cadires  de  jonch  etc. 


ESCENA  I 


La  quimeta  y  en  quel 
Veu  d'en  Quel.  Es  pot  passar? 
Quimeta.  Que  estàjent  un  ram  de  flors  y  di- 

rigintse  aljons,  mira  a  un  costat.   Entreu 

Quel,  ja  es  obert  el  reixat,  apreteu  la  porta. 
Quel,  entrant.  Hola,   noya.  Que  no  hi  es  ta 

mestressa? 
Quimeta.  Si,  es  a  dins,  que  l'heu  de  veure? 
Quel.  No,  ja  li  donaràs  tu.  Aquí  li  porto  el 

cistell  de  pomes  que'm  va  encomanar. 
Quimeta.  Està  bé;   deixeulo  damunt  deia 

tauleta. 

En  Quel  ho  fa. 

Quel.  Després  passaré  a  cercar  el  cistell... 
Escolta:  Ja  me'n  podries  donar  una  d'a- 
questes roses. 

Quimeta.  Teniu. 

Li  dona  y  ell  se  la  posa  a  l'o- 
rella. 

Quel.  Gràcies.  Que  vas  a  fer  un  ram? 
Quimeta,  Ja  està  fet  (enseyanili).  Os  agrada? 

Quel.  La  veritat;  no  hi  estich  jo  per  aquesta 
mena  de  rams  que  ara  s'estilen,  fets  com 
una  garba. 

Qui  meta.  Que  també  en  sabeu  fer  vos? 

Quel.  Un  masover  vols  que  no'n  sàpiga?  Jo 
faig  un  xich  de  tot.  de  pagès,  de  nunci,  de 
carter,  curo  els  espatllats  de  pit,  faig  cis- 
tells... 

Quimeta.  Si  que'n  sabeu  fer  de  coses! 

Quel.  Per  xo  el  senyoret  me  va  dir  l'altre  dia 
que  jo  era  una...  ay!  com  ho  va  fer  anar?... 
Una...  ensi...  ensi... 

Quimeta.  Ensiamada. 

Quel.  Calla!...  Are  hi  caich.  una   ensicopedia. 

Quimeta.  Això  de  la  copedia  os  ho  devia  dir 
per  que  sou  aficionat  a  la  copa...  Donchs 
com  els  feu,  vos,  els  rams? 

Quel.  Mira;  S'agafa  un  lliri  d'aigua,  ben  gros 
y  ab  un  bon  manech,  a  sota  s'hi  posa  la  xe- 
ringuilla  o  geranis,  després  s'hi  fa  una  pas- 
sada de  dalies  vermelles  ben  apinyades 
l'una  al  costat  de  l'altre,  a  sota  un  sostre  de 
blanques  y  unes  quantes  roses  y  clavells  y, 
per  vert,  forses  fulles  de  Maria-lluisa.  AIÍó 
es  una  toya,  macisa  com  un  roch...  y  no 
això  que  es  fa  ara  que  semblan  uns  espol- 
sadors  (la  Quimeta  riu).  No  te'n  riguis,  no, 
queesaixís  mateix...  j  Vaja  no  t'hi  contis!... 
Me'n  vaig  a  ïideya. 

Quimeta.  Que  vaigi  de  gust..,  Suposo  que 
dèu  ser  cosa  de  beguda.., 

S'en  va  en  Quel. 
ESCENA  II 

GALCERAN  y  QUIMETA 

Spa,  Galceran,  Sortint  de  la  casa.  Ja  has 

regat  les  clavellines? 

Les  mira 
Quimeta.  Si  senyora. 
Sra.  Galceran,  prenent  la  regadora  ydo- 

nantli.    Hi   tornarem.   Té,  ves  a  omplir  la 

regadora. 

Li  dona  la  [que  té  a  les  mans 

Cambrera.!  Vol  dir  que  ja  no  tenen  massa 
aigua? 

Sra.  Galceran.  Pobretesl  Tenen  més  set 
que  tú  ganes  de  donalshi  beure...  Si't  pesa 
massa  no'n  portis  més  que  mitja  cada  ve- 
gada... 

Cambrera.  No  ho  deya  per  això,  senyora... 

Se'n  va  a  omplir  la  regadora 
y  torna. 

Sra.  Galceran.  Mira  aquestes  passioneres, 
totes  tenen  el  coll  tort... 

Cambrera  Diuen  Quel  que  ja'ls  hi  escau; 
com  son  una  flor  mística... 

Sra.  Galceran.  Deixel  dir  an  aquuell  repu- 
blicanot.  (Se  sent  trucar).  Truquen!  Ves  a 
obrir  ..  Mira  avans  qui  hiaha  y  díguemho... 
Segons  qui  sigui  m'aniré  a  cambiar  el  ma- 
tinée. 

La  Quimeta,  que  ha  anat  al 
fons  de  l'escena  a  mirar,  tor- 
na. 

Quimeta.  En  veu  baixa.   Hi   ha  el  senyor 

Pinol. 
Sra.  Galceran.  Anantsen  a  la  casa  y  en- 

duentsen  el  cistell  de  pomes.  Feslo  entrar  y 

dígali  que  ja  vinch  desseguida. 

La  Quimeta  va  a  obrir. 

ESCENA  III 

QUIMETA,    SENYOR   PINOL 

Quimeta.  Entrant  precedida  pel  senyor  Pinol, 
qui  du  el  dit  index  de  la  ma  dreta  embolicat... 
Ha  sortit  a  cassar.  Vaig  a  avisaria  senyora. 

Surt. 

Sr.  Pinol.  Oh,  dígali  que  si  està  ocupada  ja 
tornaré  un'altre  estona. 

Quimeta.  tornant.  Diu  que  tingui  la  bondat 
de  molestarse  un   moment,  que  ve  totse- 
guit...  Si  vol  passar  a  la  saleta?... 
Es  posa  a  regar. 

Sr.  Pinol.  No  cal...  {Pausa,  observa  la  Qui- 
meta). Quina  regadora  més  maca! 

Quimeta,  mostrantla.  Me  sembla  que  no  té 
rès  de  particular. 

Sr.  Pinol.  La  regadora  vuy  dir  vostè...  Com 

està  regant... 
Quimeta.  El  senyor  Pinol  sempre  en  té  una 

per  dir! 

Pausa. 

Sr.  Pinol.  Deu  ser  cansat  anar  tantes  vega- 
des a  ompliria...  Es  d'aquest  estiu,  veritat, 
que  vostè  serveix  aquí 

Quimeta.  Sí,  senyor...  (Pausa,  tot  rient)... 
Que  hi  ha  estat  vostè  a  l'hivern  en  aquest 
poble?..  Me  sembla  quedeu  ser  molt  trist!... 

Sr.  Pinol.  TristíssimI  Fa  fredat!  Vostè  devia 
servir  a  Barcelona,  oy? 

Quimeta.  Sí,  senyor,  en  soch  filla.  Vostè  hi 
viu? 

Quimeta.  Al  carrer  del  Rech,  cantonada  al 
Born...  Ah!  y  no  hi  ha  jardí...  A  casa  sí 
que  la  minyona  ho  té  ben  de  scansatl... 
soch  sol... 

Ju  i  meta.  (Tos  fingida).  «Etxém!» 

EI  senyor  Pinol  sentint  els 
passo  de  la  senyora  Galceran, 
cambia  d'actitut. 

CSCENA  IV 

SENYORA  [GALCERAN,    SENYOR   PINOL,    QU1META, 

després  galceran 

Jp.  Pinol.  Deu  me  la  guard,  D.a  Ramona, 
com  està?  Dispensi  que  li  dongui  la  esque- 
rra... 

5ra.  Galceran.  Molt  bè,  senyor  Pifïol,  y 
donchs  que  diu  de  bo?  {Encaixa).  Què  hi 
té  la  mà? 

5r.  Pifiol.  Rès!  L'altre  dia'm  vaig  cremar 
preparant  uns  fochs  de  bengala...!  Ja  li  dich 
jo  que  els  damnificats  per  les  inundacions 
no  estan  pas  de  sort. 

Jpa.  Galceran.  Y  que  han  d'estar  pobrets, 
si  han  perdut  tota  la  cullital... 

Salceran.  Qui  del  llop  parla... 

5ra.  Galceran.  Hola!  Ja  ets  aquí? 

3p.  Pinol.  Com  està,  senyor  Galceran?  Dis- 
pensi que  li  dongui  l'esquerra. 

Salcepan.  Bé,  gracias...  y  com  va  la  cre- 
mada? 

SP.  Pifiol.  Malament. 

Salceran.  Y  donchs  que  no  tindrem  fochs? 

Durant  aquesta  conversa  la 
senyora  Galceran  ha  tornat  a 
agafar  la  regadora. 

Sp.  Pifiol,  Impossible!...  Si  m'ha  dit  el  met- 
ge qut  d'això  en  tinch  per  una  pila  de  dies... 
Aquí  li  porto  la  pólvora  que  ab  tanta  ama- 
bilitat va  oíerirme... 

Es  treu  un  paquetet  de  la 
butxaca  y  el  deixa  damunt 
de  la  tauleta. 

Galceran.   Y  que  vostè  no  volia  acceptar., 
no  sé  perquè. 

Sr.  Pifiol.  Jo  í  í  que  ho  sé!  Ara  ja  li  puch  dir 
les  seves  visites  aquí'l  costat  m'havien  fet 
rumiar  molt...  Ja  sé  que  vostè  es  amich  del 
Sr.  Llobateteras,  però  com  aquest  té  una 
cunyada  a  la  que  jo... 

Sr.  Pifíol.  Vuy  dir  que  totes  les  funcions  be- 
nèfiques que  he  tractat  d'organisar  a  favor 
d'ells,  han  anal  a  l'aigua...  Ja's  recorda  d'a- 
quel  ball  que  no's  va  poguer  celebrar  per- 
què ab  l'escusa  de  batre  no'ns  varen  voler 
deixar  l'era  per  l'embalat;  volguérem  lla- 
vors conjuminar  una  vetllada  en  la  que  hi 
havien  de  pendre  part  el  seu  nevot,  la  El- 
vira, en  Comes,  un  servidor  y  tota  una  co- 
lla, y  tampoch  es  varen  poguer  lligar  tots 
els  caps. 

Sra.  Galceran.  Vostè  sempre  desvetllantse 
pera  remeyar  als  desvalguts... 

Sr.  Pifiol.  Y  ara  que  havia  pogut  organisar 
una  festa  nocturna  al  jardí  de  l'Establiment 
— ab  el  meu  sol  concurs  pera  que  no  sor- 
tissin entrebanchs — el  dit  me  pren  mall 

Sra.  Galceran.  No  sabia  que  fos  aficionat  a 
la  pirotècnia. 

Sr.  Pifiol.  Molt,  y  aquesta  vegada  pensava 
lluhirme.  Ja  hauria  vist  quin  ramillete! 

Entra  en  Galceran  vestit  de 
cassador,  deixa  la  escopeta  al 
costat  d'una  cadira;  el  senyor 
Pifiol  no'l  veu. 

Y  el  seu  nevot,  que  es  fora? 
Galoeran,  entrant.  Qui  de  llop  parle... 

Sra.  Galceran.  Ola!  ja  ets  aquí? 
Sr.  Pinol.  Com  està  Sr.  Galceran?...,  Dispen- 
si que  li  dongui  la  esquerra. 

Galceran.  Be,  gràcies...  Y  com]va  la  crema- 
da? 

Sr.  Pinol.  Malament. 

Galceran.  jY  donchs,  que  no  tindrem  íochs. 

Durant  aquesta  conversa  la 
Sra.  Galceran  se'n  va  al  fons 
a  regar. 

Sr.  Pinol.  Impossible;  si  m'ha  dit  el  metge 
que  d'això  en  tinch  per  una  pila  de  dias... 
Aquí  li  porto  la  pólvora  que  ab  tanta  ama- 
bilitat va  oferirme. 

Es  treu  de  la  'butxaca  un  pa- 
quetet  y  el  deixa  .damunt  de 
la  tauleta. 

Galceran.  Y  que  vostè  no  volia  acceptar  no 
se  per  què. 

Sr.  Pinol.  Jo  si  que  ho  sé...  Ara  ja  li  puch 
dir.  Les  seves  visites  aquí  al  costat  m'ha- 
vien fet  rumiar  molt...  Ja  sé  que  vostò  es 
amich  del  senyor  Llobateras,  però  com 
aquert  té  una  cunyada  a  la  que  jo... 

Galceran.  Però,  senyor  Pinol! 

Sr.  Pinol.  No,  si  ja  ho  se  que  no  hi  ha  rès... 
Ella  mateixa  m'ho  ha  dit,  però  durant  uns 
quants  dies,  flns  vaig  estar  a  punt  de  fer 
una  barbaritat,  cregui  que  no  hi  veya  de 
cap  ull... 

Galceran.  Que  diu  are? 

Sr.  Pinol.  Després  m'hauria  sapigut  greu... 

En  fil  no  vull  pensarhi... 
Galceran.  Donchs  tan  mateix  s'hi  casa? 
Sr.  Pinol.  Ja  veurà,  que  haig  de  fer  si  no 


fQ  D.  y  V.  COROMINAS  PRAfS 


vull  acabar  com  els  pollastres?  Comenso 
tenir  alguns  anys... 

Galceran.  Però  els  porta  molt  bé! 

Sr.  Plfioli  Si,  no  dich  que  no!  Me  sento  jo 
ve  encare,  ab  energia  y  ganes  de  trevallar., 
tant  que  fins   penso  extendre  el  negoci., 
com  ella  durà  alguna  cosa,  sab?...  (Es  mira 
el  rellotge).  Però   me'n   vaig  a  pendre  el 
bany,  que's  fa  íart!...  Y...  ja  ho  sab,  disposi 
en  tot  y  per  tot.  (En  Galceran  l'acompanya 
a  la  porta;  al  passar  pel  costat  de  Z).a  Ra^ 
mona  que  es  al  fons  regant).    Passiho  bé, 
D.a  Ramona...  No  s'hi  cansi  gaire. 

Sra.  Galceran.  Passiho  bé,  senyor  Pifíol... 
Que  no  sigui  rès  lo  de  la  màl 

Sr.  Pinol.  Gràcies! 

Surt  ab  en  Galceran;  aquest 
torna  totseguit. 

ESCENA  V 

Dits  menys  el  senyor  pinol 

Sra.  Galceran,  anant  a  sentarse  en  un  silló 

al  costat  de  la  tauleta.   Donchs  no  ha  anat 

be,  avuy,  la  cassera? 
Galceran.  Gens!  He  vist  unes  perdius  en  el 

marge  de  cal  Uyà,   anava  jo  ab  la  escopeta 

a  l'espatlla  tan  distret  que... 

Ab   els   dits  fa  acció  que   li 
han  fugit. 

Sra.  Galceran.  Els  enamorats  sempre  van 
distrets.  (A  la  cambrera  que  està  regant,  per 
tréurela  d'allí).  Mira,  Quimeta,  ves  a  tirar 
un  grapat  de  blat  de  moro  a  les  gallines... 
y  guaita  si  han  íet  cap  ou. 

Cambrera.  Molt  be  diu.  (Se'n  va). 

Galceran,  reprenent  ta  conversa  ...Enamo- 
rat?... Als  meus  anys  no  cregui  que  m'hagi 
agafat  tan  fort  com  això!... 

Sra.  Galceran.  La  llenya  seca  es  la  que  mi- 
llor crema. 

Galceran.  Va!  no'n  parlem? 

Sra.  Galceran.  Al  contrari,  parlemne!  Tan 
que  m'agradaria  veuret  content  y  felís...  y 
tenirte  vora  meu.  Quan  vaig  endavinar 
l'inclinació  que  posaves  a  la  noya  dels  Llo- 
bateras,  vaig  tenir  una  alegria  pensant  que 
lo  que  no  havien  lograt  els  meus  prechs  ho 
lograríen  els  ulls  de  la  Maria:  retenirte... 
Perquè  no  insisteixes? 

Galceran.  No  tinch  edat  de  fer  l'o's...  ni  es 
el  meu  caràcter...  Me'n  tornaré  a  Hamburg 
y  el  negoci  y  les  diversions  me  distreuràn 
d'aquets  mals  de  cap!... 

Sra.  Galceran.  Pénsathi,  Enrich! 
Galceran,  somrient.   Va!...  No   més  l'home 
sol  es  home  fort,  com  diu  l'Ibsen!... 

Srà.  Galceran.  L'Ibsen?...  No  se  qui  es,  ni 

vuy  saberho...  L'home  ha  nascut  pera  ca- 
sarse!...  y  lo  que'm  sorprém  es  que  tú,  acos- 
tumat a  lluitar,  renuncíis  al  teu  progecte  a 
les  primeres  dificultats  que  trobes... 

Galceran.  Li  sembla  petita  dificultat  el  que 
ella  no'm  vulga? 

Sra.  Galceran.  Però  tú  no  sospitas  a  que 
es  deguda  la  negajiva  de  la  Maria? 

Galceran.  Que  se  j'ol...  No  m'ho  va  volguer 
dir...  Les  dones!  No  hi  ha  ningú  que  les 
acabi  d'entendre  may!...  (Pausa). 

Sra.  Galceran.  Ja  sabs  que  se'n  v?n  a  Bar- 
celona? 

Galceran,  vivament.  Quan?  Gom  ho  sab? 
Que  han  vingut  a  despedirse? 

Sra.  Galceran.  No...  Ho  se  per  la  minyo- 
na... Suposo  que  be  vindran  a  dirnos  al- 
guna cosa  avans  d'anarsen...  Que  vols  que't 
digui!  Me  sembla  que  si  jo  enraonava  ab 
ella  potser  ho  esbrinaria...  Qui  sab! 

Galceran.  No'n  vull  fer  illusions...  Gràcies  a 
Deu  he  trobat  aquí  lo  que  havia  vingut  a 
cercar,  que  es  la  salut,  lo  demés...  no  val  la 
pena  de  preocuparsen, 

Sra.  Galceran.  Be,  no'm  vinguis  an  a  mi  a 
ferte  el  desenganyat'del  mòn...  A  tú  te  con- 
vé casarte...  y  establirte  aquí... 

Galceran.  A  Vilajova? 

Sra.  Galceran.  «Aquí»,  vuy  dir  a  Barce- 
lona. 

Galceran.  Y  portar  una  vida  arreglada,  no 
retirar  tart,  anar  vestit  de  llana  y  dormir 
ab  estrenya-caps...  Calli!  me  sembla  que 
he  sentit  el  reixat  (Mira  a  un  costat).  Es  la 
Maria  ab  el  seu  papà  y  en  Lluis. 

Sra.  Galceran.  Me'n  alegro.  Fes  per  mane- 
ra de  deixarme  sola  ab  ella. 

ESCENA  VI 

DitS,  el  SENYOR  LLOBATERAS,    en  LLUtS 

y  Ja  marià 
Sra.  Galceran.  Endevant,  endevant! 

Sr.  Llobateras,  desde  dintre.  Es  pot  passar? 
(Entrant).  Com  està  D.a  Ramona?  (An  en 
Galceran).  Y  vostè?  (Saludos). 

Lluis.  Senyora...  Amich  Galceran...  (Salu- 
dos). 


■ 

Sra.  Galceran.  Molt  be,  gràcies...  y  la  Se- 
nyora? Entrem  a  dins? 

Sr.  Llobateras.  No  cal,  no's  molesti  per 
nosaltres.  Fa  de  molt  bon  estar  an  aquí  al 
jardí. 

En  Galceran  que  ha  saludat 
a  la  Maria  ab  cert  encongi- 
ment,  ofereix  cadires  y  es 
queda  ab*  en  L•luis  conver- 
sant en  el  fons. 

Sra.  Galceran.  Seguin:  fassin  l'obsequi. 

S'assenten  D.a  Ramona  y  la 
Maria,  després  el  Sr.  Lloba- 
teras. 

Maria,  Gràcies. 

Sr.  Llobateras.  Venim  pera  despedirnos, 
aquesta  tarda  ens  en  tornem  a  Barcelona. 

Sra.  Galceran.  Tan  aviat?  Sí  que  ho  sento. 

Sr.  Llobateras.  A  mi  m  hauria  agradat  que- 
darme  fins  a  mitg  Setembre;  però... 

Maria,  interrompent.  Es  per  la  mamà  que 
tem  la  tardor...  y  com  qu'es  un  xich  reu- 
màtica y  aquí  les  nits  son  tant  humides.., 
Després  vindrà  ab  la  tieta  a  despedirse  de 
vostès...  Aquest  dematí  ab  el  trasbals  de 
fer  els  mundos... 

La  conversa  continua  ab  veu 
baixa. 

Sr.  Llobateras.  An  en  Gajceran,  després  de 
mirar  la  escopeta  que  hi  ha  en  una  cadira). 
Que  se'n  va  decassera,  Galceran? 

Galceran.  No,  senyor.  Ja  n'he  vingut...  Que 
també  hi  es  aficionat  vostè? 

Sr.  Llobateras.  Ho  era...  Me  canso  massa 
avuy...  Y  no's  pensi,  el  cor  se  me'n  hi  va 
cada  vegada  que'l  veig  sortir  ab  l'escopeta 


?4  d.  y  v,  Corominas  prats 

o  desde'l  jardí'l  sento  tirar  ab  la  carabina 
de  saló. . .  Allavors  me  recordo  de  quan  tenia 
vint  anys  que,  encar  que  m'estigui  mala- 
ment el  dirho,  ont  posava  l'ull  posava  la 
bala... 

Galceran.  Vol  foradar  uns  quants  cartrons 
ab  mi?  Tinch  una  Winchester  molt  precisa. 

Sr.  Llobateras.  Oh!  fa  tant  temps  que  no 
he  tirat... 

Galceran.  No  vol  dir  rès.  (An  en  Lluis,  que 
està  examinant  l'escopeta  dén  Galceran).  Y 
vostè,  no  tira? 

Lluis.  Gom  aquet  cigarro  qu'es  la  quarta  ve- 
gada que  l'encench.  (Ho  fa). 

Galceran,  al  Sr.  Llobateras.  Anemhi, 
donchs. 

Lluis.  Jo  faré  de  públich. 

Galceran.  No,  no,  vostè  també  íirarà.  (A  la 
Sra.  Galceran).  Tia,  ens  en  anem  allà  baix 
a  fer  uns  quants  blancos. 

Sra.  Galceran.  Fassin,  fassin.  (Anel  Galce- 
ran). De  pas  digues  a  la  Quimeta  que  tregui 
aigua  fresca  y  prepari  unes  horxates  a  la 
glorieta. 

Se'n  van  els  homes. 

ESCENA  Vil 

SENYORA   GALCERAN,     MARIA 

Sra.  Galceran,  reprenent  la  conversa.  Es- 
tich  segura  de  que'ls  trobaré  a  faltar... 

Maria.  Vostè  es  molt  amable. 

Sra.  Galceran.  Me  quedaré  aquí  tant  so- 
la!... El  meu  nevot  se'n  torna  a  Hamburg. 

Maria,  ab  vivesa.  Allí  se'n  va? 

Sra.  Galceran.  Aixís  m'ho  acaba  de  dir. 

Maria*  Per  molí  temps? 

Ab  emoció  mal  reprimida. 

Sra.  Galceran.  No  ho  se...  Petita  pausa. 
Pobre  xicot!...  Sembla  que  aqui  s'havia  íet 
ilusions.  Pausa.  Escolti,  Marial 

Maria,   suplicant.  No'm  pregunti  rès! 

Sra.  Galceran.  No  estranyi  que  insisteixi 
al  interesarme  per  l'Enrich,  es  l'únich 
nevot  que  tinch...  Y  es  tan  be.  Ell  m'ha 
contat  tot  lo  que  li  passa  y  li  costa  resig- 
narse  a  renunciar  a  una  esperansa,  a  un  pro- 
gecte  que  s'havia  forjat...  Encare  que  ho 
mitg  comprèn... 

Maria.   Que  es  lo  que  mitg  comprèn? 

Sra.  Galceran.  Que  la  noya  a  qui  havia 
posat  els  ulls  es  massa  jove  per  ell,  creu 
que  aquesta  sia  la  causa  del  seu  refús... 

Maria.  No! 

Sra.  Galceran.  No? 

Maria.   Dispensi...  No  se'l  que'm  dich... 

Sra.  Galceran.   Es  que,  potser,  encare  es- 
tima a  l'altre. 
Maria.   Desprès  de  lo  passat?  May! 

Sra.  Galceran.  Petita  pausa.  No  ho  acabo 
de  entendre;  per  forsa  hi  té  d'haver  aqui 
algun  mal  entès.  Ell  l'estima,  Maria,  esti- 
guin certa...  S'hi  acosta,  acaronantli  la  ma. 
Perquè  no  li  ha  donat  cap  esperansa?  Di- 
guimho  a  mi,  Maria,  no  li  es  simpàtich? 

Maria.  Oh!  sü 

Sra.  Galceran.  Y,  donchsl  No  creu  que 
puga  feria  íelissa  un  xicot  de  les  seves  qua- 
litats? És  instruit,  té  un  cor  noble...  Maria 
assenteix  ab  el  cap.  Veritat?...  Ademés  té 
una  fortuna  que  li  permetarà... 

Maria,  aixecantse  com  desconsolada,  mirant 

al  cel.  Els  diners!  Els  diners!  Vetaqui  lo 
que  podria  pensar!...  No,  no,  may!...  pre- 
fereixo pérdrel  per  sempre. 

Sra.  Galceran.  Com!  Pérdrel?...  Allavors 
l'estima!!  Maria  fa  vivament  que  si  ab  el 
cap,  menlres  es  tapa  la  cara  ab  les  mans  y 
plora.  Es  a  dir  que  per  qué  es  ric?... 

Maria.  Ab  lleu  protesta  per  confirmar  lo  con- 
trari. No...  No  ha  entès  be  les  meves  pa- 
raules. 

Sra.  Galceran,  alsantse  y  abrasantla.  Oh! 
Vina  vina'm  aqui,  criatura,  que't  vull 
menjar  a  petonsl  La  besa.  Que  bona  ets! 
Entra  el  Sr.  L•lobateras,  en  Galceran  y  en 
L•luis  que  tornan  de  tirar  al  blanch  y  presen- 
cien sorpresos  aquella  escena.   Ets  un  àngel! 

ESCENA   VIII 

DïtS,  en  GALCERAN,  SR.  L•LOBATERAS,  LLUÍS, 

desprès  isabel. 

Sr.  Llobateras.  Però,  senyora  Galceran, 
no  se  l'acabi!...  Deiximi'n  un  trosset  pera 
mi  al  menys! 

Sra.  Galceran,  Ab  molt  gust!...  Somrient. 
però,  ay!  me  sembla  que  aviat  li  recla- 
maran! 

Sr.  Llobateras.  Qui? 

Sra.  Galceran.  Qui  te  de  ser?  El  que  li  de- 
manarà per  casarshi. 

Maria,  a  Sra.  Galceran.  Per  amor  de  Deu!... 
Li  he  dit  que... 

Sra.  Galceran,  a  Maria.  Muxoni! 

Sr.  Llobateras.    Però  que  vol  dir  tot  això? 

Galceran.   Tia! 

Sra.  Galceran,  a  Galceran.    Calla,    tu... 

deixem  fer  a  mi.  Al  Sr.  Llobateras.  Sr.  Llo- 
bateras,  preparis  a  rebre   la  petició  formal 
de  la  ma  de  ia  seva  filla  pera  el  meu  nevot... 
Galceran,  joyós.    La  Maria  consent? 

La  Maria  ruburosa  baixa  el 
cap;  el  seu  pare  y  el  seu  ger- 
mà no  surten  de  la  seva  sor- 
presa. 

Sra.  Galceran.  La  Maria  es  un  àngel.  He 
lograt  desvaneixerli  certs  escrúpols,,  fills 
d'una  delicadesa  massa  extremada... 

Galceran,  anant  al  costat  de  la  Maria  y  es- 
trenyentli  la  ma.  Oh!  gràcies,  Maria. 

La  Maria  s'axuga  la  llagri- 
meta. 

Sra.  Galceran.  Ja  ho  sab.^r.  Llobateras. 

Sr.  Llobateras.  emocional.  Senyora,  aques- 
ta demanda  feta  aixís,  tan  impensada- 
ment... Ens  honra  molt  y  per  la  meva 
part...  espero  que  no  hi  trovaré  incon- 
venient... 

Sra.  Galceran.  Un  dia  d'aquets  aniré  ex- 
profés  a  Barcelona  pera  demanarlos  a  vostè 
y  a  la  seva  senyora,  la  ma  de  la  Maria... 

Continua  ab  veu  baixa. 

Galceran,  a  Maria,  en  un  costal.  Que  felís 
soch:  Me  sento  torbat  com  un  noy!...  Es 
cert,    Maria,   que   m'estimes  un  xich? 

La  Maria  fa  que  si  ab  el  cap 
molt  lleugerament  y  vergo- 
nyosa. 

Sr.  Llobateras,  a  Maria.  Que  hi  dius  tu? 

Maria  corra  a  abrassar  al  seu 
pare. 

Galceran,  abrassanta  la  seva  tia.  Oh,  gràcies, 
tia.    Que    content    estich!    An  el  senyor 


78  D.  y  V.  COROMINAS  PRATS 

Llobateras,   donantli  la  ma.  Senyor  Lloba- 
teras!... 

ESCENA  IX 

Dits  y  /'isabel  després  quimeta. 

Isabel,  que  acaba  d'entrar  pel  fons,  havent 
trobat  oberta  la  porta  del  reixat  y  presencia 
aquell  quadro.  Bon  dia,  totsl  No  la  senten  y 
repeteix.  Bon  dia! 

Tots  cambian  d'actitut  sor- 
presos. 

Tots.   Bon  dia!  Hola,  que  tal? 

Visiblement  enutjats. 

Isabel.  Me  sembla  que  he  vingut  a  descom- 
pondre un  quadro.  Que  ensajaven,  potser? 

Sra.  Galceran.  Aquesta  Isabel,  sempre  tan 
bromista! 

Isabel.  Venia  pera  demanarli  unes  quantes 
flors,  com  l'altre  dia,  pera  l'altar  de  la 
Verge. 

Sra.  Galceran.  Per  ella  y  per  vostè  les  do- 
no ab  molt  gust. 

Isabel.  Mercès,  en  nom  de  totes  dues...  En 
el  nostre  jardí  ja  no'n  queda  quasi  cap,  y 
com  vostè  té  aquí  unes  roses- fransa  tan 
boniques!...  Son  les  mes  hermoses  que  he 
vist. 

Sra.  Galceran.  Son  un  regalo  del  meu  nevot. 
Isabel.   Ja  ho  se;  a  mi'm  tenen  encantada. 
Lluís,    que  s'ha  posat  al  costat  de  V Isabel. 

A  mi  m'encanten  les  que  dú  vostè. 
Isabel.  Ahont? 

Lluis.   No  tinch  cap  mirall  pera  deixarlü... 
Sra.  Galceran,  QueHsha  sentit  somrient.  En 

Lluis  sempre  te  una  galantería  pera  dir. 

Isabel,  an  en  Lluis.  Escolti:  que  l'ha  trobada 
darrera  d'un  full  de  calendari,  aquesta? 

Lluis.  Es  completament  original;  hi  he  tre- 
ballat una  pila  de  dies,  A  Galceran.  Vol 
fumar,  Galceran? 

Li  ofereix  un  cigarret,  que 
acepta;  mentres  encenen,  Isa- 
bel s'acosta  a  Maria  y  li  diu 
ab  veu  baixa: 

Isabel,  a  Maria.  Però  que  ha  succehit?  Esteu 

tots  emocionats. 
Maria.  Ab  veu  baixa.  Ja  t'ho  explicaré  en 

altre  ocasió. 

Sra.  Galceran,  que  haurà  jet  un  petit  gesie 
d'impaciència  per  la  presencia  de  Isabel,  mi- 
rant en  direcció  a  la  casa.  Quimeta! 

Isabel,  a  Maria,  enguníosa.    Dígam  al  menys 

de  que's  tracta? 
Maria.   Desprès,  desprès. 

Ve  la  Quimeta. 

Sra.  Galceran,  a  Quimeta.  Com  l'altre  dia, 
cullirà  .unes  quantes  flors  pera  la  senyoreta 
Isabel.  Poshi  també  roses-  Fransa.  Als  demés. 
Y,  are,  si  volen  ferme  l'obsequi  de  passarà 
la  glorieta,  pendràn  una  horxata. 

Isabel.  Gràcies,  en  aquest  temps  sempre  ve 
bé;  la  Maria  y  jo  venim  des;eguidal 

En  Lluis  donarà  el  bras  a  la 
Sra  Galceran. 

Lluis,  a  les  noyes.  No  volen  pas  unes  estiso- 
res?  A  la  senyora  Galceran,  tot  ananlsen.  Li 
deixaran  el  jardí  plè  de  retalls. 

Se'n  van. 

Galceran,  a  les  noyes.  Sobre  tot  no's  fassin 
esperar  gaire. 

En  Galceran  junt  ab  el  senyor 
Llobateras,  que  està  un  xich 
esmaperdut,  es  fican  dins. 


ESCENA  X 


MARIA,  ISABEL. 

Isabel,  aixis  que  son  Jora  iois.  Apa,  corre, 
dígam  que  ha  passat  pera  trastornarte 
d'aqueix  modo? 

Maria.  Trastosnarme?  No.  No  hi  havia  per- 
què... Uu  xich  emocionada,  si,  aquestes 
coses,  sabs... 

Isabel.  Però  quines  coses? 

Maria.  Ja  t'ho  pots  pensar!...  L'Enrich...  (co~ 
rretginse)  EnGalceràn,  que  fm'ha  demanar 

Isabel.  T'ha  demanat?  An  a  tu?...  Jo  somnio! 
Y  tú  què  hi  dius? 

Maria,  ab  enlussiasme.  Que  l'estimo! 

Isabel.  Aixís,  de  cop  y  volta? 

Maria.  Oh!  no.  De  desde  que'l  vaig  conèi- 
xer... Sinó  que  no  m'atrevia  a  confessarho 
ni  a  mi  mateixa. 

Isabel.  Però  y  en  Puigdengoles? 

Maria.  No  l'anomenis  devant  meu.  Tot  s'ha 
acabat!  Ja  li  vaig  dir  que'l  seu  comporta- 
ment no'I  perdonaria  may! 

Isabel.  Ah!  No'n  sabia  res.  Deu  ser  molt 
fresch  això. 

Maria.  Del  mateix  dia  que  vares  anar  a  Bar- 
celona. 

Isabel,  ab  sorna.  Ja!...  Y  has  corregut  a  dirho 
an  en  Galceran  que  estabes  lliura. 

Maria,  ofesa.  Isabel!  Veig  que  tens  ganes  de 
molestarme.  Jo  no  hi  dit  res  an  en  Gal- 
ceran. 

Isabel.  Be,  may  falta  un  bon  germà  com  en 
Lluís,  per  exemple,  que... 

Maria.  Ni  jo  ni  en  Lluis  teníam  res  que 
dirli:  el  rompiroent  va  ocórrer  devant  d'ell. 

Isabel.  Quina  casualitat!  Are  vegi! 

Maria.  Poch  me  creya  que't  prenguessis  de 
aquesta  manera  l'anunci  de  la  meva  feli- 
citat. 

Isabel.  Donchs  que't  pensaves,  que'm  queda- 
ria ab  la  boca  badada  devant  de  la  teva 
irassa?... 

Maria.  Sospito  que  estàs  buscant  promoure 
aquí  una  escena. 

Isabel.  No,  noya,  no!  No  t'espantaré  la  cas- 
sa...  Es  ben  teva!  Deixas  al  poeta  pel  co- 
merciant de  cereals  . .  Pobre  Pierrot!...  Are 
podrà  entretenirse  escribint  uns  versos  al 
Panís  trionfant!  Rey  dels  cereals! 

Galceran,  desde  dintre  de  la  casa.  Però  que 
no  venen?  (Donant  un  pas  Jcra  de  la  porta). 
Les  estem  esperant! 

Isabel.  Are  veníam. 

Surten  l'Isabel  j  la  Maria.  La 
escena's  queda  sola  un  mo- 
ment. 

ESCENA  XI 

quimeta  y  en  quel 
Veu  den  Quel.  Quimeta! 

Quimeta,  sortint  del  costat  de  la  casa  lligant 

un  pom  de  roses.  Entreu! 
Quel,  entrant.  Que  fas  de   florista?  Sempre't 

trobo  íent  rams.,.  Venia  a  cercar  el  cistell 

si  no  l'haveu  de  menester. 

Qui  meta.  Vaig  a  buscarlo. 

Surt  y  torna  ab  el  cistell. 
Quel.  Què  tal?  Eh,  quines  pomes  més  ^bones? 
Quimeta.  No  hosè;  si  encare  no  havem  di- 
nat. 

Quel.  No  les  has  tastat?  Això  sí  que  no  ía  mi- 
nyona. 

Quimeta,  ab  orgull.  Jo  soch  cambrera! 

Quel.  Per  què  no  dius  camarista?...  Vaja, 
adéu,  assafata! 

Quimeta.  Sempre  sereu  plaga! 

Se'n  va  en  Quel,  mentres  la 
Isabel  y  el  demés  surten  de  la 
casa. 

ESCENA  XII 

QUÍMETA,  ISABEL,  MARIA,    LLUÍS,  GALCERAN 

Isabel .  Sortint  de  la  casa  y  dirigintse  als  que  la 
segueixen.  Es  impossiblel  No'm  puch  dete- 
tenir   més.   (A  la  Quimeta).    Ja  estan  les 

flors? 

Quimeta,  donàntleshi.  Sí,  senyoreta,  si  es 
servida. 

Isabel,  quès  punxa  ab  les  flors.  Ay! 

Es  xucla  el  dit. 
Quimeta.  Que  s'ha  punxat?  Dispensi. 

Agafa   les   estisores  y  va  pera 
péndreli  el  ram  pera  treuren  les 
punxes.  Isabel,  sense  deixar- 
lo  li  senyala  ont  ha  de  tallar. 
Isabeí.  Aquí.  (La  Quimeta  escapsa  la  punxa. 
La  Isabel  mirantse  el  dit)  Y  m'ha  fet  sanch! 
Lluis.  Quina  ha  sigut  la  criminal?  Això  es  un 
intent  de  fratricidi. 

Isabel,  dO)iantli  una  rosa  té  que  arrenca  del 
ram.  Aquí  li  entrego  la  culpable. 

Lluis,  posdntsela  al  trau.  Gràcies...  La  con- 
demnaré a  reclusió  perpetua... 

Isabel.  No  serà  tant.  Demà  l'oblit  li  firmarà 
l'amnistia... 

Galceran,  que  estaba  enrahonant  ab  la  Ma- 
ria. Però  això  es  Vilajove  o  es  Versalles. 

Isabel.  En  Lluis  està  inspirat  avuy.  Digui  a 
la  seva  tia,  Galceran,  que  moltes  mercès  del 
ram...  y  que  ja  es  l'últim,  s'acaba  la  nove- 
na... La  bona  senyora,  cada  vegada  que'm 
veya  entrar,  debía  dir:  «un  pom  de  flor 
menys!» 

Galceran.  Al  contrari,  crech  que,  com  jo, 
pensava  «un  pom  de  flors  més». 

La  Isabel  saluda  agafantse  les 
faldilles  com  en  el  minuet. 

Lluis.  Molt  benjdit,  Galceran!  Decedidament, 
sentim  l'influencia  d'aquest  ambient  càlit 
y  saturat  del  perfums  de  les  flors  d'aquest 
jardí...  y  an  a  tú,  Maria,  no  t'inspira  aquest 
marc  que  veig  que  estàs  sense  dir  res? 

Maria.  Es  que  estich  embadalida  escoltan- 
vos. 

Isabel,  irònica.  Oh,  a  la  Maria  no  la  impre- 

sionen  aquets  marchs!...   Però    me'n  vaig! 

Passarho  be  tothom! 
Lluís.  Passiho  be,  Isabel.  Molts  recorts  al  seu 

papà. 
Isabel.  Mercès.  Adéu,  Maria. 
Maria.  Adéu,  Isabel! 
Isabel.   Passiho  be,  Galcerànl  (Veyent  que 

aquest  fa  l'acció  de  anarla  a  acompanyar. 

Oh,  no's  molesti,  fassi'l  favor. 
Galceran.  Gom  pot  dirsen  molcstial 

Se'n  va  acompanyant  a  la 
Maria. 

ESCENA  XIII  y  ULTIMA 

Lluís,  María  y  després  Galceran 

Lluis.  Pobre  Isabel,  que  ja's  creya  haver   pes- 
cat an  en  Galceran!... 

Maria.  Ja  ho  pots  dir! 

Lluís.  Res:  que  no  n'ha  sapigut  prou! 

Maria,  després  de  mirar  a  tots  costats,  segura 
de  que  ningú  la  sentirà,  acostantse  an   en 
Lluís,  ab  tota  malícia  diu:  Es  que  s'ha  topat 
ab  mi  que  n'he  sapigut  mésl 
Lluis.  Oh!  Es  a  dir  que  tu...? 

La  Maria  sentint  venir  an  en 
Galceran,  li  fa  signe  de  que 
calli. 

Calceran.  Entrant  pel  fons  esquerra.  Que  tor- 
nem a  entrar  a  dins?  (a  Maria,  oferintli 
el  bras,  que  acepta  sense  fer  se  pregar)    Que 

orgullós  me  sento  al  donarte  el  bras. 

Se'n  van  poch  a  poch 
Maria,  ab  fingida  timidesa  y  emoció.  Enrich! 
Galceran.  Maria. 

Surten 

Lluis.  alpublich,  després  de  mirar  com  se'n 

van.  Y  es  de  les  romàntiques! 

Mentres  es  disposa  a  seguir- 
los  fent  còmicament  l'escan- 
dalitzat; cau  el  teló  ràpid. 

